Lenovo Melancarkan Barisan Peranti Bertemakan “Empower, Engage and Experience”

3 tema strategik menjadi asas kepada Lenovo dalam memperkenalkan produk terbaru mereka di Malaysia. Di bawah tema pertama, “Empower”, Lenovo memperkenalkan barisan peranti yang dikhususkan kepada syarikat dan organisasi profesional yang memerlukan teknologi dan spesifikasi industri terbaik untuk menjalankan kerja. Antara produk yang ditawarkan adalah sistem server dan komputer tahan lasak yang mampu berfungsi di dalam kondisi yang mencabar.

Di bawah satu lagi tema, “Experience”, Lenovo membawakan peranti kelas pengguna yang sedikit berbeza dari peranti lain yang berada di pasaran. Antara yang menarik perhatian media eRing adalah Thinkpad X1 Tablet yang menggunakan konsep modul dalam reka bentuk dan fungsinya.

Anda boleh menggabungkan modul pilihan bergantung kepada cita rasa dan kehendak kerja anda, antara pilihan modul yang ada adalah bateri tambahan dengan port HDMI, OneLink+ dan USB. Selain itu, anda juga boleh mendapatkan modul projektor dan kamera 3D yang boleh digunakan bersama ThinkPad X1 Tablet, kesemua modul ini dijual berasingan.

Salah satu lagi peranti yang disenaraikan di bawah tema ini adalah Yoga 900s, ia merupakan versi tambah baik bagi model Yoga 900 dengan badan lebih nipis dan ringan, namun masih mengekalkan fleksibiliti yang sangat baik.

Tema terakhir yang diperkenalkan Lenovo adalah “Engage”, di mana peranti mudah alih dikumpulkan di dalam satu kategori. Ideapad MIIX 700 adalah antara yang menarik pada pelancaran ini, ia mempunyai engsel watchband yang unik dan kickstand yang pastinya akan menarik perhatian kepada mereka yang mementingkan reka bentuk yang lain dari lain. Selain itu ia juga boleh digunakan bersama papan kekunci yang boleh dicantumkan, lantas memudahkan anda untuk melakukan apa jua jenis kerja melalui peranti ini.

Lenovo juga memperkenalkan Tab 3 8 yang disasarkan kepada mereka yang mahukan peranti kompak dan versatil. Ia mempunyai fungsi Dedicated Kids Safe Mode, membolehkan anda menetapkan pelbagai profil pengguna pada peranti ini, menjadikannya peranti sesuai seisi keluarga.


Kini, Anda Boleh Dapatkan Xiaomi Mi 9T Pro Di Mobile 2 Go – Harga Jualan Bermula RM1,598

Kemunculan Xiaomi Mi 9T Pro nampaknya membuatkan ramai pihak tidak senang duduk. Mana taknya, ia dilihat membawakan spesifikasi berkuasa kuda bersama penawaran menarik pada kelas yang tersendiri – Salah satu ciri utama peranti adalah ia dikuasakan oleh cip pemproses Snapdragon 855.

Penjual tempatan, Mobile 2 Go kini mula menawarkan ketersediaan peranti ini (set import). Bagi yang berminat, harga jualan yang ditawarkan adalah RM1,598 untuk 6GB + 64GB dan RM1,798 untuk 6GB + 128GB. Peranti ini boleh didapati dalam kemasan 3 warna seperti Blue, Red dan Black – ketersediaan stok bermula sekarang.

Sementara itu, kami mendapati laman Shopee juga mula mengacah orang ramai akan penawaran peranti ini. Pun begitu, harga masih menjadi teka teki tetapi jualan peranti ini dijangka bermula 29 Ogos 2019. Beli Xiaomi Mi 9T Pro di Shopee : 64GB | 128GB


Percuma Huawei Y6 (2018) Dengan Pelan Celcom FIRST

Celcom telah menawarkan Huawei Y6 (2018) berharga RM619 (termasuk GST) secara percuma kepada para pelanggan yang mendaftar salah satu pelan Celcom First selama 24 bulan. Empat pilihan pelan di bawah Celcom FIRST adalah:

Pelan pascabayar ini menawarkan panggilan tanpa had ke semua rangkaian, percuma 100GB Super VideoWalla, serta data tanpa had untuk aplikasi sosial seperti WhatsApp dan WeChat secara percuma. Tambahan lagi, pengguna juga boleh memiliki Huawei Y6 (2018) dengan hanya RM25 sebulan melalui EasyPhone.

Bagi pengguna berusia 25 tahun kebawah pula, anda boleh memperoleh tawaran khas dengan diskaun lebih 50 peratus dengan pelan pascabayar Xpax.

Kepada yang berminat, Huawei Y6 (2018) boleh didapati melalui Celcom’s Online Store. Untuk maklumat lebih lanjut, lawati cawangan Celcom bluecube atau layari laman rasmi Celcom.


Siri PlayStation 5 Diperkenal!!! – Memang Rambang Mata!!

Buat kaki game memang korang akan excited kerana Sony telah memperkenalkan PlayStation dalam satu majlis khas.

Menariknya, PlayStation 5 tampil dengan 2 versi iaitu PlayStation 5 (menggunakan cakera) dan PlayStation 5 Digital Edition (sepenuhnya digital).

Tambahan lagi, Sony turut memperkenalkan aksesori siri PlayStation 5 ini mana ia tampil dengan alat kawalan media, set kepala, kamera HD dan alat kawalan permainan DualSense.

korang jangan excited sangat kerana Sony masih belum mengumumkan harga dan tarikh jualan. Jadi, sama-sama kita nantikan!!

Sebanyak 26 permainan akan dihadirkan pada PS5 ini antaranya ialah Gran Turismo 7, Project Athia, Ratchet & Clank: Rift Apart, Stray dan banyak lagi.


Lenovo Z6 Kini Rasmi, Pamer Prestasi Menakjubkan Bagi Kelas Pertengahan

Lenovo yang merupakan jenama peranti terkenal kini melancarkan peranti terbaharunya yang dikenali sebagai Lenovo Z6 yang disasarkan untuk pasaran kelas pertengahan.

Dari segi rupa paras ia sangat menarik. Tampil dengan dimensi 7 x 74.5 x 7.97mm serta berat 159g dan hadir dengan kerangka aluminium dari siri 6000. Menariknya panel belakang tampil dengan rekaan yang diperbuat daripada kaca.

Peranti ini dikuasakan oleh Snapdragon 730 (8nm) dan hadir dengan 8GB RAM dan storan sebesar 128GB. Uniknya ia dikuasakan ZUI11 berasaskan Android 9.0 Pie.

Aspek paparan juga menarik apabila ia hadir dengan FHD+ (2340 x 1080 piksel) dengan bezel yang nipis. Aspek keterangan skrin ini boleh mencapai sehingga 600 nits dan menyokong HDR10+, DCI-P3 dan kadar segar semula adalah 120Hz.

Lenovo Z6 ini dihadirkan dengan 3 kamera 24MP (f/1.8, Sony IMX576), 8MP (2x zum optikal, 8x zum hibrid) + 5MP (Depth sensor). Bagi kamera belakang. Kamera hadapan pula ialah 16MP.

Aspek keselamatan juga baik apabila tampil dengan pengimbas cap jari dalam skrin generasi ke-6. Kapasiti bateri juga tidak mengecewakan apabila tampil dengan 4000 mAh dengan sokongan pengecasan pantas 15W (USB-C).

Peranti ini tersedia dalam warna biru sahaja dan akan dijual di China pada 9 Julai. Terdapat 3 varian bagi model ini iaitu 6GB + 64GB – CNY1,899 (kira-kira RM1,142), 6GB + 128GB – CNY2,099 (kira-kira RM1,262) dan 8GB + 128GB – CNY2,499 (kira-kira RM1,503).


Reviu Eksklusif: Honor 7A, Peranti Berprestasi Walaupun Pada Harga RM479

Segmen reviu kami untuk honor 7A telah pun bermula pada bahagian pertama sebelum ini. Untuk itu, dalam artikel ini kami sediakan ulasan seterusnya mengenai honor 7A. Ujian dalaman yang pertama ialah pada bahagian sistem antaramuka, seterusnya bateri, prestasi dan hasil gambar daripada jabatan kamera.

Walaupun dijual pada harga bajet, anda masih boleh menikmati sistem perisian berasaskan Android terkini. Android Oreo juga didatangkan bersama antaramuka EMUI 8.0 yang mana lebih kurang sama seperti peranti honor 10.

Terdapat banyak ciri menarik yang boleh diaktifkan pada peranti honor 7A. Melalui bantuan pintar Three-finger screenshot, anda boleh mengambil gambar skrin dengan hanya meleret tiga jari ke arah bawah.

Ciri Double touch pula ialah membenarkan skrin menyala dengan hanya menyentuh ia sebanyak dua kali. Bagi memadamkan bunyi semasa panggilan atau notifikasi masuk ialah dengan cara menterbalikkan peranti melalui ciri Flip.

Daripada segi keselamatan, honor 7A boleh dinyah kunci menerusi pengecaman wajah, Face Unlock atau cap jari biometrik. Selain itu alternatif lain seperti PIN, paten dan kata laluan turut disediakan.

Pengimbas cap jari bukan sahaja berfungsi untuk membuka peranti kerana pada honor 7A, pengimbas cap jari boleh dijadikan sebagai kursor seperti menyentuh untuk mengambil gambar, menjawab panggilan, menghentikan jam loceng, menurunkan bar notifikasi dan menyelak gambar di galeri.

Bagi mereka yang menunggang motosikal, ciri ini mungkin akan membantu kerana dengan Ride mode, peranti akan menjawab setiap panggilan yang masuk dengan mesej seperti yang ditetapkan. Misalnya anda memasukkan teks “Saya akan menghubungi semula sebentar lagi”, mesej ini akan dihantar secara automatik kepada pemanggil.

Bateri sebesar 3,000mAh ini tidak besar dan hanya mempunyai kapasiti yang standard. Sistem pengecasan pula didatangkan dengan sumber kuasa adapter 5V/1A (biasa). Ujian masa mengecas juga telah dilakukan malah rekod yang diambil ialah selama 180 minit untuk bateri penuh.

Bagaimanapun kami mendapati apabila bateri telah turun ke zon merah, peranti akan terpadam dengan singkat sekali.

Kamera asas ini tidak mempunyai sebarang bantuan seperti PDAF, penstabilan imej, atau zoom optikal tetapi jika anda tidak menitik beratkan bab kamera, ia tidak menjadi masalah.

Bagi model di Indonesia, honor 7A didatangkan dengan sistem dwi kamera namun untuk pasaran Malaysia hanya satu lensa disediakan di belakang.

Fungsi telefon pintar tidak lengkap tanpa kamera depan, jadi untuk berswafoto anda diberikan bantuan lampu LED yang lembut. Ciri ini sekurang-kurangnya dapat membantu penggambaran di dalam persekitaran yang malap.

Bagi anda yang mempunyai bajet kecil tetapi inginkan peranti dengan skrin 18:9, honor 7A boleh dipertimbangkan. Selain itu ia dibina dengan tubuh logam serta perisian dalaman Android Oreo. Bagi kami, peranti ini merupakan sebuah telefon serba boleh dan ada kelengkapan yang cukup. Cuma ada seketika telefon ini lambat untuk respon mungkin disebabkan versi perisian sedia ada. Walaupun begitu, mungkin selepas ini pihak Honor akan mengeluarkan kemas kini yang lebih baik berbanding asal.


Twitter Berazam Mewujudkan Ruang Media Sosial Yang Lebih Selamat

Twitter memperkenalkan tiga protokol baru yang akan mereka praktikkan bagi membendung dan mengawal kandungan laman sosial tersebut yang dikelaskan sebagai “abusive”.

Protokol pertama adalah untuk pemilik akaun yang telah digantung daripada mewujudkan akaun Twitter yang baru. Ketika ini membuka akaun baru Twitter adalah amat mudah, cuma perlu membuka satu akaun emel yang baru dan seterusnya mendaftar akaun Twitter. Syarikat tersebut tidak mendedahkan bagaimana protokol ini akan berfungsi.

Protokol kedua adalah untuk menyediakan ruang carian yang lebih selamat. Tweet yang mengandungi kandungan sensitif dan berbaur provokasi akan ditapis dari hasil carian. Protokol terakhir pula adalah untuk memadamkan reply yang juga dikategorikan sebagai abusive. Ramai yang berpendapat ini agak sukar dilakukan memandangkan komputer masih belum mempunyai kebolehan optimum untuk mengenal pasti konteks kandungan di dalam komunikasi di antara pengguna.


Grab Beri Subsidi Kepada Pemandu, Bantu Kurangkan Kos Sara Hidup

Seperti yang kita ketahui, proses pengawalan e-hailing diwar-warkan pada April 2019 dan akan berkuatkuasa pada Julai ini, dan banyak suara-suara keresahan daripada pemandu yang mencari nafkah menggunakan e-hailing.

Justeru Grab mengambil inisiatif membantu pemandunya dalam program ‘Berat Pikul Bersama’.

Berikut adalah cara yang boleh dilakukan bagi memudahkan proses berkenaan:

Proses pemetaan: Bagi tujuan kejelasan yang lebih dan mengelakkan kekeliruan, pihak Grab telah memetakan aliran proses pengawalseliaan dalam 5 langkah mudah untuk diikuti oleh pemandu.
Subsidi perubatan: Grab mempunyai kerjasama dengan banyak klinik diseluruh negara bagi mengurangkan kos pemeriksaan kesihatan sehingga RM20. Tambahan pula Grab akan membayar balik kos pemeriksaan kesihatan tersebut tidak kira dimana klinik yang pemandu pergi.
Subsidi latihan PSV: Pemandu akan disediakan dengan subsidi RM50 bagi latihan PSV dan Grab masih terus mencari rakan perkongsian dengan pusat memandu bagi mengurangkan kos latihan pemandu.
Subsidi Pemeriksaan Kereta: Grab akan memberi subsidi sebanyak RM70 bagi kos pemeriksaan kenderaan yang berusia 3 tahun ke atas.

Ini hanya permulaan perancangan dalam membantu pemandu Grab. Sungguhpun terdapat cabaran mendatang, pihak Grab akan sentiasa berusaha membantu pemandunya untuk terus meneruskan kelangsungan hidup dan mengurangkan kos sara hidup.

Bagi mendapatkan maklumat lanjut, anda boleh klik di sini.

Baca juga:


Pusat Servis Nubia Kini Dibuka Di Plaza Low Yat

Perkara yang paling mustahak apabila peranti mengalami masalah ialah ia perlu dibaiki oleh juruteknik yang bertauliah. Jadi tidak hairanlah jenama-jenama besar seperti Samsung, Oppo, Apple memiliki pusat servis mereka di serata Malaysia. Oleh itu, Nubia yang merupakan pendatang baru dalam pasaran tempatan kini telah membuka pusat servis mereka di Kuala Lumpur.

Bertempat di tingkat 1, Plaza Low Yat, pengguna telefon pintar Nubia kini tidak perlu risau untuk menghantar peranti mereka untuk dibaiki kerana ia sememangnya sebuah kedai yang rasmi. Selain itu, Nubia juga akan membuka beberapa pusat servis menjelang bulan September depan di Kota Sri Mutiara (Kota Bharu), Kompleks Bukit Jambul (P.Pinang), De Garden (Ipoh), Jalan Melaka Raya (Melaka), Taman Molek (Johor Bahru), dan Star City (Sabah).

Dalam masa yang sama, Nubia juga menyediakan set contoh model terbaru Z17 Mini (versi 4GB/32GB) kepada para pengunjung yang hadir. Sementara, untuk versi RAM 6GB dan ROM 128GB, ia boleh di pra tempah bermula 31 Ogos depan.

Anda boleh mengunjungi pusat servis Nubia ini di Lot 1-TC 4&5, 1st Floor, Plaza Low Yat bermula hari ini.


Terokai Kehidupan Digital yang Lebih Baik Bersama Huawei

Dalam sidang media semasa kunjungan ke China bersama Huawei APAC Media China Trip 2018, pihak Huawei telah berkongsi perkembangan terkini dalam perkhidmatan peranti pintar mereka.

Selain Huawei Mobile Cloud dan Huawei AppGallery yang lebih dikenali di pasaran tempatan, perkhidmatan seperti Huawei Assistant, Huawei Pay, Huawei Video, Huawei Music, Huawei Reader dan Huawei Themes juga merupakan perkhidmatan yang mungkin bakal diperkenalkan di Malaysia.

Jadi, biar kita baca dulu apa kandungan yang tersedia dalam perkhidmatan tersebut!

Perkhidmatan berasaskan awan sering didengari seperti Google Drive, iCloud dan sebagainya, Huawei yang memegang prinsip “Make It Possible” juga ingin memanfaatkan pengguna mereka dengan perkhidmatan yang lebih bagus.

Kehadiran Huawei Mobile Cloud mempunyai konsep yang sama di mana anda boleh memuat naik gambar, kontak dan data lain ke awan tanpa had. Untuk menjamin keselamatan data yang disimpan dalam awan, Huawei telah menawarkan perlindungan 9 lapisan pada perkhidmatan ini.

Seperti yang diketahui, Huawei AppGallery merupakan aplikasi pra-pasang yang tersedia dala peranti Huawei. Kedai atas talian ini bertujuan memperkayakan kehidupan seharian pengguna dengan menawarkan pelbagai produk dan perkhidmatan yang menarik.

AppGallery ini mempunyai pemeriksaan keselamatan 4-lapisan bagi setiap aplikasi, sekaligus dapat menjamin data peribadi dan privasi pengguna tidak dicerobohi.

Google Assistant mungkin kerap didengari, apa kata Huawei Assistant? Pengguna Huawei mesti lebih kenali perkhidmatan ini, ia merupakan pembantu peribadi yang boleh memberikan maklumat yang diperlukan dengan pantas dan tepat.

Tambahan lagi, aliran perkhidmatan SmartCare berdasarkan Huawei Assistant juga akan berfungsi sebagai peringatan untuk anda, atau mencari perkara yang anda gemari.

Perkhidmatan tanpa tunai atau lebih dikenali sebagai e-wallet semakin boleh diterima oleh pasaran tempatan, selain Samsung Pay, Apple Pay atau WeChat Pay, Huawei juga mempunyai servis ini.

Huawei Pay namanya, walaupun perkhidmatan ini masih tidak ada di Malaysia, tetapi ia sangat berguna dan mudah di luar negara. Pengguna Huawei Pay boleh membuat bayaran tanpa tunai hanya melalui kad kredit yang telah didaftar dalam peranti mereka, bahkan kad tambang pengangkutan juga boleh didaftar dalam Huawei Pay ini.

Dengan adanya kemudahan perkhidmatan awan yang sedia ada, Huawei Video menawarkan kandungan video berkualiti dalam jumlah kira-kira 5000+ filem Hollywood dan antarabangsa. Teknologi WiseVideo 2.0 juga memastikan kelancaran filem semasa menonton.

Apa jenis aplikasi muzik yang anda sering gunakan? Spotify atau Joox mungkin ramai kan? Huawei sebenarnya ada juga perkhidmatan sebegini, namanya Huawei Music. Kandungan audio berkualiti tinggi seperti soundtrack, OST drama turut sedia dalam perkidmatan awan, selain itu saluran radio yang lebih menepati citarasa anda juga akan disediakan.

Pengguna Huawei mesti teruja dengan platform membaca secara digital pada Huawei Reader ini, kerana pelbagai bahan bacaan yang memenuhi orang dewasa, serta buku komik khas untuk kanak-kanak juga boleh dibaca melaluinya.

Selain membaca atas talian, kalau berminat juga boleh membeli secara atas talian. Buat waktu ini Huawei Reader mempunyai kira-kira 600+ ribu bahan bacaan disediakan.

Berapa ramai pengguna yang suka menukar tema atau font peranti anda? Berasaskan kelebihan Huawei Mobile Cloud, kandungan tema, font dan wallpaper yang ditawarkan dalam Huawei Themes sangat pelbagai, lebih menarik anda boleh bermain permainan mini pada skrin kunci.

Sebagai tambahan kepada perkhidmatan peranti pintar Huawei di atas, satu atur cara yang diberi nama “Shining-Star Program” telah dilancarkan kepada sebanyak 450,000 pemaju di seluruh dunia. Atur cara ini membolehkan pemaju utama untuk lebih berinovasi dalam semua aspek, supaya Huawei dapat berkembang pesat di rantau Asia Pasifik dan seluruh dunia.


Huawei Menjual Lebih Daripada 1000 Unit nova 3i Pada Hari Pertama Di IOI City Mall, Putrajaya

1 Produk, 1 Tempat, 1 Hari, 1000 Unit Terjual! Ini dia kejayaan besar yang dicapai sempena roadshow hari pertama untuk Huawei nova 3i di IOI City Mall Putrajaya, pagi ini.

Roadshow hari ini bermula seawal jam 8 pagi dan lebih daripada 1000 pelanggan berbaris panjang untuk menjadi orang pertama memiliki peranti empat kamera AI ini. Duta nova Hannah Delisha dan selebriti tempatan seperti Ameera Khan, Hafeez Mikail dan Hafidz Roshdi juga bersama hadir di roadshow ini.

Roadshow juga disokong oleh rakan kongsi bersama seperti Celebrity Fitness, Sunway Lagoon, Viu, KL Fashion Week, Grab, Unit Nerd, Starbucks, Lazada dan AirAsia.

HUAWEI nova 3i dijual pada harga mesra RM1,249, hadir bersama skrin 6.3 inci FHD+ FullView Display2.0 pada nisbah 19:5:9, dwi kamera utama 16MP + 2MP dan dwi kamera swafoto 24MP + 2MP, di bawah sokongan pemproses Kirin 710.


Jualan Kilat Realme C1 Berharga RM399 Di Lazada – Berlangsung 24 Januari 2019, 10 Pagi

Korang yang ada plan nak tukar phone baru atau berniat nak belikan yang tersayang phone baru ke, inilah masa yang sesuai sebab Realme bakal mengadakan jualan kilat untuk model Realme C1 pada 24 Januari 2019 (ESOK) , 10 pagi!

Ditawarkan pada harga yang sangat mampu milik iaitu RM399 ( Harga asal : RM449), telefon pintar ini hadir dalam dua pilihan warna iaitu Mirror Black dan Navy Blue. Pada yang berminat, korang boleh KLIK PADA PAUTAN INI dan selamat bershopping gais!


Dapatkan Rebat Tunai Krismas bagi Pengguna Touch N Go!!!

Memeriahkan lagi sambutan akhir tahun, Touch ‘n Go eWallet bekerjasama dengan dua jenama kesukaan ramai, LAZADA dan Tealive melalui kempen Your X’Mas Surprise! yang menawarkan pelbagai ganjaran #LebihBanyakEkstra untuk para pengguna serta kerluarga.  Dari sekarang sehingga Krismas, diskaun RM3 ditawarkan bagi pembelian barangan melalui aplikasi LAZADA atau fungsi LAZADA yang sedia ada di aplikasi Touch ‘n Go eWallet.  Pengguna hanya perlu berbelanja minima RM15 dalam satu transaksi untuk layak mendapatkan baucar diskaun RM3 yang boleh ditebus di sini.

Bagi penggemar boba Tealive pula, Touch ‘n Go eWallet mengganjari dengan  pulangan tunai RM3 bagi perbelanjaan minimum RM10 di dalam satu resit. Tawaran ini tersedia sehingga 31 Disember 2020 di kedai-kedai Tealive yang terlibat.  Nilai pulangan tunai yang dikumpul ini bolehlah digunakan untuk pembelian dari mana-mana di antara 280,000 rakan niaga Touch ‘n Go eWallet, buat persediaan saat akhir sambutan Krismas.

Pergerakan bagi aktiviti berbelanja musim Krismas untuk penduduk Lembah Klang kini lebih mudah dengan adanya liputan pembayaran parkir tanpa tunai melalui Touch ‘n Go eWallet yang tersedia di kawasan di bawah penyeliaan Majlis Bandaraya Petaling Jaya (MBPJ) dan Majlis Bandaraya Shah Alam (MBSA, di samping kawasan Dewan Bandaraya Kuala Lumpur (DBKL) yang sedia ada sebelum ini.  Penambahan dua kawasan ini adalah berikutan kerjasama dengan Smart Selangor Parking dan Flexi Parking.  Sebagai eWallet pertama yang menawarkan fungsi ini, pengguna kini dapat mengatasi masalah ketiadaan wang kecil untuk pembayaran parkir bermeter dan boleh meneruskan aktiviti harian mereka secara bebas dan tenang.

Buat para rakan niaga Perusahaan Kecil dan Sederhana (SME) pula, Touch ‘n Go eWallet telah memperkenalkan Merchant Dashboard bagi kemudahan dan mempersiapkan mereka untuk menghadapi peningkatan transaksi dari pembelian musim Krimas dan persediaan tahun baru. Fungsi yang berintegrasi secara menyeluruh ini membantu mereka menguruskan perniagaan dengan telefon bimbit dan apa yang hanya perlu dilakukan adalah mendaftar untuk fungsi ini melalui ikon Merchant di dalam aplikasi Touch ‘n Go eWallet.  Para peniaga kini dapat mengurus segala transaksi musim perayaan melalui paparan ini, di mana ia menyediakan penyelesaian yang efektif supaya perniagaan mereka menjadi lebih lancar dan dapat memantau urusan jual beli dengan mudah.

Untuk maklumat lanjut dan terkini mengenai promosi terbaru kami, sila layari:

Aplikasi Touch ‘n Go eWallet boleh dimuat turun di Apple App Store , Google Play Store dan Huawei App Gallery.


Aplikasi Screens, Memudahkan Anda Melancarkan Aplikasi Dalam Mod Split Screen

Android telah melancarkan sokongan split screen bagi memudahkan anda melakukan kerja di dalam sistem operasi Android 7.0 Nougat. Namun bagi mereka yang tidak biasa atau mahir dalam navigasi UI, mengaktifkan paparan split screen mungkin akan menjadi satu tugas yang leceh bagi mereka kerana perlu melalui beberapa proses.

Memperkenalkan aplikasi Screens – Multi Window Manager, yang memberikan pintasan untuk anda melancarkan dua aplikasi dengan mod split screen, tanpa perlu melancarkannya melalui proses-proses tertentu. Namun harus anda ketahui bahawa sesetengah aplikasi tidak atau masih belum menyokong mod split screen, jadi anda hanya boleh melancarkan aplikasi yang menyokong split screen melalui aplikasi Screens. Selain itu, anda juga memerlukan Android 7.0 atau lebih tinggi untuk menggunakannya.


Google Pixel XL, Peranti Mesra Baik Pulih

Berita baik buat mereka yang bercadang mahu mendapatkan Google Pixel XL, laman informasi baik pulih terkenal iFixit mengelaskan Google Pixel XL antara peranti yang senang untuk dibaik pulih.

Salah satu sebab utama mengapa peranti ini mudah dibaik pulih adalah komponennya yang bersifat modular memudahkan peranti ini diceraikan. Walau bagaimanapun, iFixit menyatakan bahawa skrin Google Pixel XL berkemungkinan besar akan rosak ketika proses ini dilakukan kerana komponen ini terlalu mudah patah, namun tiada masalah pada komponen lain.

iFixit memberikan skor baik pulih 6 daripada 10 kepada Google Pixel XL, pesaing terdekatnya pula, iPhone 7 Plus mencatat skor 7 dan Samsung Galaxy S7 Edge pula antara yang paling sukar dibaik pulih dengan skor 3.


ASUS ZenFone Max Pro Akan Dilancarkan Bulan Ini – 30 Unit Akan Diberikan Secara Percuma

ASUS Malaysia dijangka akan melancarkan sebuah peranti terbaharu iaitu ASUS ZenFone Max Pro ke pasaran tempatan akhir bulan ini. Bagi mempromosikannya, satu program dijalankan menawarkan sejumlah peranti ZenFone Max Pro kepada peserta yang bertuah.

Bagi yang berminat untuk menyertai peraduan ini, anda hanya perlu ikuti beberapa langkah mudah seperti dibawah:

Peraduan bermula dari 14 Mei hingga 21 Mei 2018, sebanyak 30 unit ASUS ZenFone Max Pro akan diberikan secara percuma kepada pemenang bertuah. Pemenang akan diumumkan di laman Facebook ASUS Malaysia pada 22 Mei 2018 (Selasa).

Untuk keterangan lanjut mengenai terma dan syarat, anda boleh singgah pada pautan Peraduan SWAP MY PHONE ini.


Lebih Dekat Lagi! Hands-On Huawei P30 Pro Tertiris?!

Semalam baru sahaja tertiris gambar acah siri Huawei P30, pagi ini terus nampak peranti sebenar dari @onleaks.

Menerusi gambar hands-on ini, tiada beza dengan gambar acah yang terdedah semalam di mana kamera pada panel belakang menggunakan rekaan unik gabungan tiga kamera di sisi kiri dan satu lagi ToF kamera di bawah LED flash.

Lebih menarik lagi, lensa ketiga direka dengan segi empat tepat dan apa niat sebenar menggunakan rekaan ini kita nantikan pengesahan dari pihak Huawei ya.


Daftar Sekarang Untuk Google Duo

Masih ingat acara Google I/O tempoh hari? Jika anda masih ingat, Google telah memperkenalkan aplikasi dan servis baru yang dikenali sebagai Duo.

Google Duo dikatakan bakal mencabar FaceTime dalam servis panggilan video. Kelebihan Duo adalah ia sangat mudah digunakan dengan menu dan arahan yang minimal. Sebaik sahaja anda melancarkan Duo, anda akan melihat preview diri anda dari kamera hadapan, preview tersebut akan digunakan dalam fungsi “Knock Knock” yang membolehkan penerima panggilan video melihat dahulu si pemanggil.

Walaupun mempunyai kelebihan dari segi fungsi berbanding FaceTime, Duo hanya boleh digunakan pada platform mobil sahaja dan tidak dapat dipastikan sama ada Google merancang untuk membawakan Duo ke dalam platform lain. Pengguna Android kini boleh melakukan proses pendaftaran untuk mendapatkan aplikasi ini, apabila dilancarkan tidak lama lagi anda akan menajdi orang yang pertama menerima notifikasi dari Google.

Pengguna iOS di Malaysia pula masih belum berpeluang mendapatkan aplikasi ini, namun dijangkakan ia juga akan hadir dalam App Store Malaysia tidak lama lagi.


Top 5 Peranti Gaming Terbaik Bagi Tahun 2019!!

2019 melabuhkan tirai, dan boleh kita lihat pelbagai peranti-peranti telah diperkenalkan. Ketika zaman yang memperlihatkan telefon gaming kian mendapat tempat dalam kalangan pengguna. Justeru, kami senaraikan kepada anda, Top 5 peranti gaming terbaik untuk tahun 2019!

Yang mendapat tempat pertama adalah ASUS ROG Phone 2 yang pastinya memperlihatkan kehebatan dari segi rekaan yang futuristik dan spesifikasi dalaman yang terbaik membuatkan ia menjadi peranti gaming terbaik untuk tahun 2019!

⚡ 6.59″ AMOLED
⚡ Qualcomm Snapdragon 855 Plus
⚡ Qualcomm Adreno 640
⚡ 12GB RAM + ROM sehingga 1TB
⚡ Kamera Belakang: 48MP + 13MP
⚡ Kamera Hadapan: 24MP
⚡ 6000mAh(Quick Charge 4.0)
⚡ Harga: Bermula dari RM3499

Ditangga kedua pula adalah peranti gaming yang ganas dari segi design dan spesifikasinya iaitu Black Shark 2 Pro. Secara keseluruhannya, prestasi peranti gaming ini memaparkan kuasa dalaman yang sangat baik dan grafik hebat yang memukau. Tidak hairanlah ia berada di kedudukan ke 2!

🔥 6.39″ AMOLED
🔥 Qualcomm Snapdragon 855+
🔥 Adreno 640
🔥 8GB/12GB RAM + 128GB/256GB ROM
🔥 Kamera Belakang: 48MP + 12MP
🔥 Kamera Hadapan: 20MP
🔥 4000mAh(Quick Charge 3.0)
🔥 Harga: Bermula dari RM2499

Ditangga ketiga pula adalah Nubia Red magic 3S yang sangat menawan dari segi rekaan. Bukan itu sahaja, ia turut memaparkan kehebatan ketika bermain game yang sangat luar biasa!

🔆 6.65″ AMOLED FHD+
🔆 Qualcomm Snapdragon 855+
🔆 Adreno 640
🔆 8GB / 12GB RAM + 128GB / 256GB ROM
🔆 Kamera Belakang: 48MP
🔆 Kamera Hadapan: 16MP
🔆 5000mAh(Pengecasan Pantas 18W)
🔆 Harga: Bermula Dari RM2229

Peranti yang sangat dinantikan oleh peminat iaitu OnePlus 7 Pro menduduki tangga ke-4. Dihadirkan dengan prestasi yang sangat baik membuatkan ia mempamerkan prestasi gaming yang sangat syiok!!! Rekaan yang eksklusif dengan saiz yang sesuai untuk bermain game membuatkan anda mencapai kepuasan bermain game.

⭐6.67″ QHD+
⭐ Qualcomm Snapdragon 855
⭐ Adreno 640
⭐ 6GB / 8GB / 12GB RAM + 128GB / 256GB ROM
⭐ Kamera Belakang: 48MP + 8MP + 16MP
⭐ Kamera Hadapan: 16MP
⭐ 4,000 mAh (pengecasan pantas Warp Charge 30W)
⭐ Harga: Bermula dari RM2999

Ditangga ke-5 pula adalah peranti Razer phone 2. Tampil dengan rekaan yang sangat unik yang mana pastinya mampu menambat hati para pemain game. Spesifikasi peranti ini turut tidak mengecewakan. Harga yang ditawarkan juga pastinya berbaloi untuk anda beli!

🌈 5.72″ IGZO LCD
🌈  Qualcomm Snapdragon 845
🌈  Adreno 630
🌈  8GB RAM + 64GB ROM
🌈  Kamera Belakang: 12MP
🌈  Kamera Hadapan: 8MP
🌈  4000mAh(Qualcomm QuickCharge 4.0+)
🌈  Harga: Bermula dari RM1899

Sungguhpun 2019 sudah melabuhkan tirai namun pastinya kita tidak sabar untuk menantikan kehadiran peranti gaming yang bakal muncul pada tahun 2020. Sama-sama kita nantikan!

Artikel Berkaitan:


Better Notes

ABetter Notes adalah aplikasi nota yang lebih bijak, mudah serta senang! Pengguna boleh menggunakan #hashtags apabila ingin menyimpan sebarang nota bagi memudahkan anda mencarinya kembali. Fungsi #hashstags ini membolehkan anda menyusun nota-nota penting dengan hanya satu kata nama sahaja.

Sebagai contoh, anda juga boleh serta #Photo jika anda ingin mengingati resit, tujuk arah, tempat letak kereta dan pelbagai lagi yang dirasakan sesuai. Jadi, ia secara tidak langsung menjimatkan masa untuk mencari maklumat di dalam simpanan anda.

Muat Turun


Nitin Gadkari Rasmi Global Innovation Park (Hab Inovasi Teknologi, Kejuruteraan dan Pengilangan) VVDN di Manesar in India; PM Narendra Modi Sampaikan Ucap Selamat

GURUGRAM, India, 6 Julai 2020 /PRNewswire/ — Yang Berhormat Menteri Kesatuan, Shri Nitin Gadkari hari ini merasmikan Global Innovation Park (GIP) baharu VVDN Technologies – kemudahan kejuruteraan dan pengilangan – di Manesar, Haryana, India, melalui persidangan video.

“Ia merupakan satu pencapaian untuk visi Kerajaan India bagi ‘Atamanirbhar Bharat’ apabila syarikat-syarikat Teknologi India seperti VVDN menyahut cabaran Reka Bentuk dan Pembuatan produk dan komponen elektronik berteknologi tinggi di India serta menumpu perhatian mereka terhadap kejayaan global,” kata Yang Berhormat Menteri semasa merasmikan Kemudahan

Global Innovation Park (GIP) VVDN

melalui persidangan video.

Menyebut VVDN sebagai satu kisah kejayaan, Menteri menekankan keperluan untuk penggantian Import, pengilangan produk yang berkesan Kos, bebas pencemaran dan asli di India. Beliau menambah bahawa Global Innovation Park VVDN, yang mana di bawah satu bumbung semua kemudahan reka bentuk mengikut piawaian Antarabangsa, makmal ujian dan pengeluaran berasaskan piawaian antarabangsa akan dilakukan berciri futuristik dan menuju ke arah kejayaan.

Tersebar di kawasan seluas 10 Ekar, Global Innovation Park (GIP) VVDN dilambangkan dengan Kemudahan Penyelidikan dan Pembangunan (R&D) serta Pengilangan Elektronik. Ia merupakan kemudahan unik di India yang mempunyai kapasiti untuk menampung 1,00,000 orang sepanjang tiga tahun akan datang. VVDN Technologies ditubuhkan pada tahun 2007, dengan tujuan untuk menyediakan perkhidmatan kejuruteraan dan pengilangan yang cemerlang kepada pelanggannya. Sejak itu syarikat telah mengusahakan inovasi teknologi generasi akan datang dan telah menubuhkan pusat R&D di seluruh India serta kemudahan pengilangan yang terbaik dalam kelas di Manesar. Dengan kemudahan GIP yang baharu ini, VVDN akan mencapai peningkatan berlipat kali ganda dalam kapasiti semasanya untuk kejuruteraan dan pengilangan produk elektronik untuk pelbagai jenis penyelesaian serba boleh yang inovatif termasuk Peralatan 5G, Penjejak, Kamera Papan Pemuka, Kamera, Titik Akses Wi-Fi.

PM Narendra Modi mengucapkan tahniah kepada Pasukan VVDN dan menghantar sepucuk surat dengan kiriman ucapan selamat beliau.

Ketua Pegawai Eksekutif VVDN Bhupender Saharan berkata, “Perasmian GIP merupakan satu pencapaian penting dalam usaha berterusan syarikat untuk membantu India muncul sebagai hab kecemerlangan inovasi kejuruteraan dan pembuatan yang mantap. Global Innovation Park ini, berserta 10 pusat R&D yang lain, 4 kemudahan pembuatan di seluruh negara, akan membantu kami untuk terus berinovasi pada teknologi terkini terutamanya dalam bidang 5G, Wifi, Awan, IoT Visi. Setelah berakar umbi dengan cukup kuat di India, VVDN kini berkedudukan yang mana kami dapat memperluaskan penyampaian kami untuk pelanggan domestik dan global kami. Hal ini sejajar dengan usaha syarikat untuk meningkatkan peluang pekerjaan di India dan akhirnya menyumbang untuk memberi impak yang positif terhadap ekonomi negara kami.”

Pasukan pengasas syarikat Bhupender Saharan, Puneet Agarwal, Vivek Bansal dan Murali Jayraman mengucapkan terima kasih kepada Yang Berhormat PM, Sri Narender Modi kerana mengiktiraf usaha VVDN dan menyampaikan ucapan selamat kepada kami. Mereka turut mengucapkan terima kasih kepada Sri Nitin Gadkari kerana merasmikan GIP dan hadir bersama Pasukan VVDN semasa detik yang membanggakan itu.

VVDN Technologies sentiasa menjadi pendorong bagi Produk Elektronik ‘Direka dan Dibuat di India‘. Syarikat ini turut mengumumkan bahawa ia akan mengambil lebih daripada 10,000 pekerja dalam 12 bulan akan datang sebagai sebahagian daripada komitmen berterusannya untuk mempercepatkan kadar inovasi teknologi, reka bentuk dan pembuatan di India sebagai inisiatif untuk industri Elektronik. Semasa tempoh masa perintah sekatan pergerakan Covid-19, VVDN berjaya mengupah dan mengambil 500 pekerja dari seluruh India.

Keywords: Computer Networks Computer Software Computer/Electronics Electronic Components Internet Technology Telecommunications Feature News Releases New products/services Data Analytics STEM (Science，Technology，Engineering，Mathematics)

Source: PRNEWSWIRE


CES 2019: ASUS Perkenal ZenBook S13 (UX392), Kecil-Kecil Cili Padi

ASUS baru sahaja mengumumkan ASUS ZenBook S13 (UX392) yang merupakan kombinasi sempurna antara kecantikan dan kuasa. Keupayaan yang menakjubkan pastinya dapat digapai pada casis yang kecil ini. Dengan hanya 13.9-inci FHD frameless four-sided NanoEdge display dan turut disertakan dengan bezel paling nipis di dunia dengan 97% nisbah skrin ke kerangka.

Dengan NVIDIA GeForce MX150 discrete graphics dan pemproses 8th Gen Intel Core quad-core terbaharu, Zebook 13 pastinya melangkau sempadan. Terdapat ruang yang luas dengan storan 1TB PCIe x4 SSD  dan bateri 50Wh yang mampu bertahan sehingga 15 jam.

Untuk makluman, di bahagian atas bezel tersedia HD webcam dan juga berfungsi sebagai tab untuk mengangkat laptop’s lid. Perubahan ini walaupun kecil tetapi ia memberi kesan yang sangat besar kepada pengguna. Walaupun paparan yang lebih besar, namun ZenBook S13 berjaya untuk mengurangkan untuk mengekalkan jejak fizikal yang lebih kecil (316 x 195 x 12.9mm) berbanding dengan komputer riba bersaiz 13 inci yang lain.

Dilengkapi dengan 8th generation Core i7 CPU terbaharu dipadankan dengan RAM sehingga 16GB. Prestasi pemprosesan adalah dipadankan dengan keupayaan grafik yang dinaik taraf disebabkan oleh NVIDIA GeForce MX150.

ZenBook S13 ini juga mendapat kelulusan daripada MIL-STD-810G military standards bagi ketahanan dan diuji dalam keadaan yang ekstrem termasuklah altitud ekstrem, kelembapan dan suhu.

Antara perubahan yang paling ketara yang dapat dilihat ialah paparan secara visualnya. Kini ia didatangkan dengan Utopia Blue.

Walaupun ia bersaiz kompak, tetapi ketika menggunakannya pasti tidak terasa sesak. ZenBook S13 sebenarnya lebih panjang sedikit berbanding model terdahulu kira-kira 1.4mm.

ZenBook S13 turut menawarkan standard USB 3.1 Gen 2 Type-A port di bahagian sisi. Kebanyakkan komputeri riba yang nipis hanya menawarkan USB Type-C (USB-C) ports. Sebagai tambahan bagi standard USB port, ZenBook S13 juga mempunyai USB 3.1 Gen 2 Type-C ports, dengan dengan antara muka puncak 10Gbps.

Bagi mendapatkan maklumat lanjut mengenai ZenBook S13, sila layari laman sesawang ASUS atau layari saluran Youtube .

Baca juga:


Bateri iPhone Meletup Sejurus Digigit Lelaki China

Video bateri iPhone yang meletup tempoh hari tular di laman sesawang mendapat perhatian netizen. Seperti biasa, perkara yang pelik dan tragis sering terjadi di China termasuk pada kali ini di Taipei pula.

Menurut sumber di sana, lelaki tersebut cuba menggigit bateri iPhone untuk memastikan ianya adalah asli ataupun tiruan. Malangnya bateri yang digigit itu meletup secara tiba-tiba. Kejadian ini dirakam kamera CCTV yang diletakkan menghala arah kaunter.

Dalam video itu menunjukkan letupan berlaku sejurus bateri itu digigit sebelum ianya diletakkan di atas meja kaunter. Seorang wanita yang disyaki teman lelaki malang tersebut turut menjadi mangsa di tempat kejadian. Letupan itu juga telah disaksikan oleh juruwang dan orang awam yang berada di sekeliling ruang pameran.

Video yang dikongsi di miaopai.com pada 19 Januari lalu telah mendapat tontonan sebanyak 4.45 juta. Bagaimanapun buat masa ini, di Malaysia masih berakal panjang. Apa yang sinonim ialah ‘perkara yang mustahil datangnya dari China’.

Sumber


SanDisk Ultra Fit USB 3.1 Berkapasiti 256GB Tiba Di Malaysia!

SanDisk, nama yang tidak asing lagi dalam pengeluaran storan digital kini telah menawarkan satu lagi produk mereka untuk pasaran tempatan.

Dikenali sebagai pemacu kilat paling kecil di dunia, Ultra Fit USB 3.1 mampu menawarkan kadar bacaan pada kelajuan 130MB/s dan ianya 15 kali lebih laju berbanding pemacu USB 2.0.

SanDisk Ultra Fit USB 3.1 berkapasiti 256GB akan dijual pada harga RM399 dan ia juga hadir dengan waranti selama 5 tahun. Selain itu, varian lain yang turut dijuala adalah versi 128GB (RM179), 64GB (RM99), 32GB (RM49) dan juga 16GB (RM39).

Kesemua pemacu kilat ini boleh dibeli di pengedar sah SanDisk ataupun anda boleh mendapatkannya secara atas talian di SanDisk Lazada, Shopee, atau 11Street.


Apa?! Bixby Tidak Dilancarkan Bersama Samsung Galaxy S8?!

Pembantu kawalan maya Bixby tidak akan dilancarkan bersama Samsung Galaxy S8 di pasaran Amerika Syarikat! Bixby tidak akan hadir bersama produk flagship terbaru Samsung disebabkan isu bahasa dalam kawalan suara semasa menggunakan fungsi ini. Namun, fungsi Vision (mengenalpasti gambar yang diambil), fungsi Home (paparan seperti Google Now) dan fungsi Reminder sahaja yang boleh digunakan pada hari pertama dilancarkan.

Menurut Bixby, ia hanya menyokong bahasa Inggeris dan Korea sahaja, namun bahasa seperti Jerman akan wujud pada suku ketiga tahun ini. Walaupun Bixby tidak beroperasi sepenuhnya, para pengguna boleh sahaja menggunakan Google Assistant yang berfungsi sebagai pembantu maya. Perkara ini juga mengecewakan peminat Samsung Galaxy S8 yang tertunggu-tunggu fungsi baru dari Samsung ini.


Rebut Peluang Menang Pass Eksklusif Ke Pelancaran siri HUAWEI P30 Di Paris

Bahang pelancaran siri HUAWEI P30 semakin terasa! Hanya berbaki lebih kurang dua minggu sahaja lagi HUAWEI bakal memperkenalkan smartphone flagship terbaru tersebut kepada umum!

Nak dapat jemputan eksklusif? Nah! Inilah peluangnya…HUAWEI kini menawarkan pass eksklusif ke pelancaran siri P30 di Paris untuk diberikan kepada SEORANG pemenang bertuah bagi merasai sendiri acara berprestij tersebut.

Teruja? Bagaimana untuk menang? Mudah sahaja! Anda hanya perlu pergi ke Facebook HUAWEI . Like & kongsi video INI , kemudian tag 3 orang rakan anda! (pastikan akaun anda ditetapkan kepada public ~). Peraduan bemula HARI INI – 10 Mac 2019. Maklumat lanjut, layari HUAWEI.


Footej Camera, Tangkapan Gambar Lebih Tertumpu!

Footej Camera adalah aplikasi kamera terbaru yang menawarkan antaramuka aplikasi yang kemas dan minimal. Sepanjang menggunakan aplikasi ini, anda akan perasan bahawa akses kepada ikon dan fungsi disusun dengan kemas dan teliti, menjadikan proses tangkapan gambar lebih tertumpu kepada subjek yang berada dalam viewfinder. Aplikasi ini mengaplikasikan API kamera terbaru Android yang menawarkan fungsi yang lebih luas dan kualiti imej yang lebih baik.

Selain fungsi kamera yang ditawarkan, anda juga dapat mengakses gambar melalui galeri Footej. Sama seperti fungsi kameranya, galeri ini menampilkan konsep minimal dengan latar belakang hitam, gambar pula disusun mengikut garis masa. Jika anda mahukan aplikasi kamera dua dalam satu bersama galeri, bolehlah muat turun aplikasi ini.


‘Shopee 9.9 – Mobile Shopping Day’ Tampil Dengan Pelbagai Tawaran Menarik Dalam Tempoh 24 Jam!

Selaku peneraju laman jual beli pengguna-ke-pengguna di Asia Tenggara, Shopee telah menganjurkan inisiatif ‘Shopee 9.9 – Mobile Shopping Day’. Dengan dijangkakan bakal menjadi festival membeli-belah mudah alih yang terbesar, Shopee akan menawarkan pelbagai tawaran menarik untuk pengguna, termasuklah bidaan secara langsung melalui telefon pintar, pilihan barangan istimewa pada harga di bawah RM9 dan juga tawaran menarik dari rakan kongsi eksklusif.

Bagi menjadikan tarikh 9 September itu lebih istimewa, Shopee telah menyenaraikan rakan kongsi seperti Maybank, Digi dan juga Tune Protect untuk turut serta dalam festival tersebut. Pada tarikh ini juga, pelanggan Shopee di negara ini boleh mendapatkan pelbagai tawaran, promosi seperti Flash Sales yang dijual pada harga yang sangat rendah. Bahkan Shopee Malaysia juga akan turut mengadakan bidaan mudah alih secara langsung melalui Facebook Live, yang mana pelanggan berpeluang untuk memiliki telefon pintar menarik seperti Samsung Galaxy Note7 dan Huawei P9 dengan bidaan yang bermula pada harga serendah RM9.90.

Sekiranya anda berminat untuk menyertai program ini, aplikasi Shopee Malaysia boleh dimuat turun secara percuma melalui Apple App Store atau Google Play Store.


Hello Android O

Hanya satu hari selepas versi beta Android 7.1.2 Nougat tiba untuk Pixel dan Nexus peranti, Google telah mengumumkan versi Android seterusnya dengan kod nama Android O.

Pengumunan dari Google tidak disertai dengan informasi lanjut mengenai versi terbaru Android, dan itu adalah normal. Kita akan melihat sedikit demi sedikit informasi mengenai Android O sehinggalah ke hari acara Google I/O pada tahun ini berlangsung.

Namun apa yang dapat diketahui pada masa ini adalah Google menyertakan sokongan terbaru untuk membantu peranti menjimatkan kuasa bateri. Apa yang dilakukan Google adalah meletakkan had kepada aplikasi yang berjalan di latar belakang dan dengan ini sekaligus menjadikan kuasa bateri disimpan lebih lama.

Android O memperkenalkan notifications channel, yang mengkategorikan notifikasi mengikut jenis aplikasi seperti yang anda sudah lihat pada Android Nougat. Perbezaannya pada versi ini Google memberikan pengguna lebih akses untuk mengawal bagaimana notifikasi aplikasi bertindak mengikut corak penggunaan mereka sendiri.

Selain itu Google membawakan fungsi Autofill bagi memudahkan pengguna mengisi informasi pada ruang kosong. Selain itu Google juga ingin membawakan mod Picture-in-Picture, sokongan audio berkualiti tinggi dan fungsi baru sokongan WiFi yang dikenali sebagai WiFi Aware.


Replika Software Memperoleh Pembiayaan Siri A daripada LVMH Luxury Ventures dan L’Oreal BOLD Ventures untuk Memperkasa Masa Depan Jualan Sosial

NEW YORK, 28 Januari 2021 /PRNewswire/ — Replika Software, penyelesaian jualan sosial turnkey yang membolehkan jenama memperkasakan rangkaian penjual sosial mereka untuk memberi inspirasi dan menjual secara dalam talian, telah melengkapkan pusingan pembiayaan Siri A dengan LVMH Luxury Ventures dan L’Oréal BOLD yang kedua-duanya merupakan entiti pelaburan kepada syarikat induk mereka. Pembiayaan ini akan membolehkan Replika memperluas jejak globalnya ke atas jenama dan industri secara agresif yang dapat dimanfaatkan secara ketara melalui pewujudan saluran jualan sosial yang baharu. Dengan pembiayaan ini, syarikat tersebut merancang untuk terus melabur dalam teknologinya, memperkenalkan ciri-ciri baharu dan membesarkan pasukan mereka untuk menyokong penggunaan platform yang pesat. Wakil-wakil daripada LVMH Luxury Ventures dan L’Oréal BOLD (Business Opportunities for L’Oréal Development) akan menjadi sebahagian daripada Ahli Lembaga Pengarah Replika.

Kareen Mallet, Pengasas Bersama Replika Software berkata, “Ketika kami mengasaskan Replika, kami membayangkan sebuah masa depan yang membolehkan setiap jenama mendapat manfaat daripada kuasa jualan sosial. Setelah memeterai perjanjian komersial dengan beberapa Maison LVMH dan jenama L’Oréal, ia sangat memuaskan hati apabila menyaksikan dua entiti pelaburan daripada syarikat paling berwawasan di dunia ini membuat keputusan untuk melabur dalam visi kami. Kami amat teruja menerima sokongan mereka apabila memasuki fasa pertumbuhan ini dan menerajui industri ke arah kemajuan membeli-belah dalam talian.”

Hubungan Replika dengan LVMH bermula pada tahun 2019 apabila kumpulan tersebut menemui dan memilih penyelesaian untuk ditonjolkan pada Anugerah Inovasi Vivatech.  Syarikat tersebut kemudiannya dijemput untuk mengambil bahagian dalam pemecut LVMH, “La Maison des Startups” di Stesen F dan hubungan perniagaan mereka terus berkembang sejak itu, dengan kerjasama di Eropah dan AS. Kerjasama dengan L’Oréal bermula apabila Ketua Pegawai Digital mereka, Lubomira Rochet, seorang peguam Perdagangan Sosial, telah mengenal pasti Replika daripada lebih 1,000 buah syarikat permulaan yang menyertai pameran di Vivatech dan beliau terus membuka jalan dalam organisasi untuk penyebaran jenama di seluruh bahagian dan negara-negara di seluruh dunia.

“Pembiayaan Siri A tersebut membina tahun yang luar biasa buat Replika. Kami dapat mengembangkan daftar pelanggan dalam beberapa rangkaian, memperkenalkan program dan peningkatan ciri yang penting dengan cepat, sambil memantapkan pasukan pengurusan kami dengan pelantikan eksekutif utama.  Kami percaya pembiayaan ini akan membantu kami menukar paradigma jualan dalam talian semasa, bukan sahaja dalam industri fesyen dan kecantikan tetapi juga industri penjagaan kesihatan, hiburan, perjalanan dan elektronik yang lebih luas,” kata Corey Gottlieb, Pengasas Bersama.

Tentang Replika Software

Replika Software ialah perisian jualan sosial turnkey yang memenangi anugerah dan membolehkan jenama untuk mengaktifkan rangkaian penjual sosial mereka bagi menjual secara dalam talian, memberi inspirasi di media sosial serta berhubung dengan pengguna pada bila-bila masa, di mana-mana sahaja. Syarikat ini berpangkalan di New York dan Paris serta berada di Stesen F bersama La Maison Des Startups/LVMH. Kareen Mallet yang merupakan mantan Pengarah Fesyen dari Neiman Marcus & Bergdorf Goodman bersama-sama dengan Corey Gottlieb, Eksekutif & Usahawan Bersiri telah mengasaskan syarikat tersebut pada tahun 2016.

SILA HUBUNGI: media@replikasoftware.com

Source: Replika Software Inc.

Keywords: Computer Software Computer/Electronics Financing agreements Venture Capital

Source: PRNEWSWIRE


HUAWEI Nova 4e Berjaya Menjadi ‘Trendsetter’ Terbaik Dalam Industri Telefon Pintar

Apakah warna biru pada sudut pandangan anda? Rona biru kebiasaannya dikaitkan dengan laut dan langit. Bahkan, warna ini merupakan antara yang paling digemari ramai kerana melambangkan kedamaian dan santai.

Nilai keindahan ini sama seperti saat sang merak mengembangkan bulu ekor yang luar biasa – rona biru memainkan peranan penting dalam mempersembahkan keindahan paling menakjubkan.

HUAWEI berjaya mempersembahkan keindahan semula jadi yang menakjubkan ini dalam bentuk warna telefon pintar melalui kemunculan HUAWEI Nova 4e, Peacock Blue. Lebih mengiurkan apabila Peacock Blue berjaya menjadi ‘trendsetter’ terbaik dalam dunia telefon pintar sehingga menjadi topik bualan ramai pencinta gajet.

Kemasan warna cerun biru cerah di samping kilauan berbentuk “S” yang menyerupai tampilan siluet ekor kembang sang merak pada panel belakang peranti amat memukau tiap mata yang memandang. Penggunaan kaca melengkung 3D di belakang juga menawarkan cengkaman yang selesa.

HUAWEI nova 4e menampikan paparan bersaiz 6.15 inci bersama rekaan takuk kecil sebesar titisan air yang menempatkan kamera hadapan sebesar 32MP. Jangan risau! Takuk ini sama sekali tidak mengganggu penglihatan. Selain itu, nisbah skrin ke badan adalah sebanyak 90.4% sekaligus menyajikan tahap tontonan terbaik untuk pengguna.

Apakah yang membezakan HUAWEI Nova 4e dan sejumlah peranti lain yang ada di pasaran adalah kamera depan 32MP pada model ini bertujuan untuk imej yang semula jadi dan realistik. Tidak kira siang atau malam, anda pasti boleh menikmati pengalaman selfie yang sempurna! Tak ketinggalan, terdapat juga fungsi 3D Qmoji comel – seperti kucing, penguin dan sebagainya!

Bukan itu sahaja, HUAWEI Nova 4e dibekalkan teknologi EIS sekaligus mampu menyajikan pengalaman shot penggambaran malam yang terbaik! Sehinggakan anda boleh mengambil gambar malam hari yang mempesonakan pada bila-bila masa dan di mana sahaja dengan hand-held atau tanpa tripod.

Kamera utama juga tidak kalah! HAUWEI Nova 4e lengkap dengan ketersediaan sistem tri-kamera utama. Kanta ini terdiri daripada 24MP lensa RGB, 8MP lensa sudut ultra-lebar, dan 2MP lensa bokeh. Dengan gabungan ini, pengguna bebas untuk menyesuaikan kanta mengikut adegan berbeza.

Tidak ketinggalan, HUAWEI Nova 4e turut lengkap dengan perkakasan dan perisian yang luar biasa. Dari segi perisian, enjing HUAWEI Nova 4e dijana oleh cip pemproses Kirin 710 dan dibantu storan simpanan yang besar iaitu 128GB. Untuk perisian, HUAWEI Nova 4e berjalan pada EMUI terbaru 9.0.1 bagi memastikan pengalaman pengguna yang terbaik untuk sebarang situasi.

Bagi yang berminat, HUAWEI Nova 4e kini ditawarkan pada harga RM1,199 dan tersedia dalam tiga pilihan warna iaitu Midnight Black, Pearl White dan Peacock Blue. Peranti ini boleh didapati melalui HUAWEI Experience Store, HUAWEI Online Store dan pengedar sah. Maklumat lanjut, layari HUAWEI Malaysia.

**Advertorial dari HUAWEI Malaysia


Xiaomi Mi 9T Bakal Dilancarkan Pada 12 Jun – Pasaran Malaysia Telah Melepasi Kelulusan SIRIM!

Peranti flagship siri Redmi K20 baru sahaja dirasmikan di pasaran China, dan kini pihak Xiaomi turut mengemaskini twitter mereka dengan mengesahkan ketibaan Mi 9T versi antarabangsa pada 12 Jun 2019 ini.

Menerusi Twitter Xiaomi, Mi 9T merupakan peranti yang hadir dengan kamera utama 48MP, kapasiti bateri 4,000mAh dan dijana cip pemproses Snapdragon. Lebih menarik, Mi 9T juga mempunyai port audio 3.5mm yang sentiasa digemari peminat muzik.

Walaupun masih tidak banya lagi spesifikasi yang tidak diketahui, namun peminat Malaysia dipercayai boleh memiliki peranti ini dalam jangka waktu yang tersingkat kerana Mi 9T telah melepasi kelulusan SIRIM.

Multi functional NFC tech is here! Try it on #Mi9T and make life simpler for yourself! Tell Mi how you plan to use NFC technology! #PopUpInStyle pic.twitter.com/T5JuoZfEwN

— Xiaomi (@Xiaomi) June 6, 2019

Adakah ia akan dilancarkan serentak pada 12 Jun nanti? Kita nantikan pengumuman rasmi dari Xiaomi Malaysia.


Xiaomi Mi A2 Mula Dijual Pada 3 Ogos Serendah RM999

Seperti yang dijanjikan Xiaomi Mi A2 telah dilancarkan rasmi di sini. Peranti dengan sistem operasi Android One akan mula dijual pada 3 Ogos 2018 dengan harga RM999 bagi varian 4GB + 64GB, dan RM1199 bagi varian 6GB + 128GB.

Jualan eksklusif tersedia pada 3 Ogos di Mi Store KLCC, 200 pelanggan pertama akan mendapat SKII facial mask dan selfie stick secara percuma. Sementara jualan terbuka kepada seluruh negara pada 4 Ogos di semua stor rasmi Xiaomi, rakan e-dagang Lazada dan juga pengedar sah.

Tiga pilihan warna disediakan iaitu hitam, emas dan biru.

Mi A2 hadir bersama skrin 5.99 inci pada nisbah 18:9 yang dilindungi oleh 2.5D Corning Gorilla Glass 5, rekaan unibodi aluminium ini hanya setebal 7.3mm, dijana cip Qualcomm Snapdragon 660, 4GB/6GB RAM serta 64GB/128GB ROM.

Pembinaan dwi kamera utama 12MP + 20MP dengan LED flash dan kamera hadapan 20MP dengan AI-powered Beautify turut disediakan, tambahan kapasiti bateri 3000mAh dengan pengecasan 10W.


Pencapaian Membanggakan, Pengguna GrabPay Kini Meningkat 6 Kali Ganda!

Grab kini semakin berkembang pesat dalam menyediakan perkhidmatan e-hailing terbaik untuk semua. Mereka juga telah melancarkan dompet digital, GrabPay dan berbesar hari apabila terpilih untuk menjadi sebahagian daripada inisiatif e-Tunai dalam usaha menggalakkan lagi penggunaan ekonomi digital.

GrabPay telah diperkenalkan sejak setahun lalu dan pihak Grab melihat budaya tanpa tunai kini bergerak maju ke hadapan melangkaui masa dengan perubahan tabiat pembayaran pengguna dalam jangka masa panjang. Ia adalah selari dengan visi Grab untuk menjadikan e-dompet kepada Rakyat.

Dalam pada itu, Grab turut berkongsi perasaan teruja apabila pengguna GrabPay kini meningkat sebanyak 6 kali ganda – termasuk proses penukaran pengguna berasaskan tunai untuk memiliki dompet GrabPay. Di samping itu, 1 daripada 5 pengguna yang menerima pembayaran RM30 telah membuat urus niaga – di mana 70% dibelanjakan dalam kalangan penjual GrabPay.

Pada masa sama, mereka sangat gembira dengan pencapaian ini dan menjangkakan bilangan ini akan meningkat pada hari – hari mendatang. Muat turun aplikasi Grab menerusi : Google Play | App Store

Artikel Berkaitan:


DJI Pocket 2 Kini Rasmi!!! – Dijual Pada Harga Bermula Dari Kira-Kira RM1448!!!

Berita baik apabila DJI Pocket 2 kini telah dilancarkan yang mana ia dijual pada harga bermula dari $349 (kira-kira RM1448)!!!

Menariknya mengenai peranti ini apabila ia hadir dengan sensor 64MP CMOS dan hadir dengan kemampuan rakaman video sehingga 4K dan boleh di zum 4x.

Bagi sistem audio pula, ia hadir dengan sistem zum audio yang memberi fokus kepada subjek yang pengguna zum.

Berikut adalah harga jualan bagi peranti ini:


Laku Keras! Samsung Galaxy Fold Habis Dipra-Tempah Dalam Tempoh 24 Jam

Laku macam goreng pisang panas beb!Sedia maklum, pra-tempahan untuk Samsung Galaxy Fold telah pun dibuka. Namun, apa yang paling menarik perhatian adalah Samsung Malaysia mengumumkan bahawa ia kini telah habis dipra-tempah dalam tempoh 24 jam.

Sambutan yang menggalakkan ini disebabkan oleh tawaran hebat – di mana pembeli boleh memiliki peranti teknologi inovatif pada harga RM8,388 sahaja! Menarik bukan? Sehubungan itu, Samsung dengan seikhlas hari mengucapkan ribuan terima kasih kepada peminat setia di atas sambutan luar biasa ini. Maklumat lanjut layari, Samsung Malaysia.


Shopee Tawar Kod Diskaun Sempena Hari Raya Untuk Pembelian Peranti vivo

Musim perayaan tidak sah disambut tanpa promosi barangan terutamanya telefon pintar. Hari ini Shopee mengumumkan promosi istimewa selama empat hari diadakan untuk produk-produk vivo, dimana pelanggan boleh mendapatkan diskaun sehingga RM50 bermula 28 Mei hingga 31 Mei 2018.

Pelanggan boleh mendapatkan potongan sebanyak RM50 untuk pembelian telefon pintar vivo terpilih seperti V7+, V5 Plus, Y69, dan Y65 dengan menggunakan kod “VIVOR50”. Sementara itu, bermula hari ini sehingga 2 Jun 2018, pelanggan boleh mendapatkan diskaun sebanyak RM5 dengan memasukkan kod “VIVORAYA1” untuk pembelian minimum RM100.

Bagi yang mungkin tidak berkesempatan untuk membeli pada tarikh tersebut, jangan risau kerana promosi dilanjutkan bermula 3 Jun hingga 17 Jun 2018 menggunakan kod “VIVORAYA”. Diskaunnya pula masih sama iaitu RM5 dengan pembelian minumum RM100.

Layari kedai rasmi atas talian vivo di Shopee hari ini.


Reviu Eksklusif (Bah 2): Samsung Galaxy S9 – Bixby Lebih Pintar, Sistem Nyahkunci Cemerlang!

Samsung Galaxy S9 telah dilancarkan di pasaran Malaysia baru-baru ini. Masih ramai yang tertanya-tanya adakah peranti ini berbaloi untuk dimiliki? Jawapannya mungkin ada di dalam artikel ini. Apa yang membelenggu fikiran orang ramai ialah soal harga, jangan mudah melatah soal harga jika inginkan peranti serba lengkap dan serba canggih. Kita sudah sedia maklum harga peranti di pasaran global semakin hari semakin meningkat. Jika ada pilihan lain yang ditawarkan jauh lebih murah, jangan mudah meletakkan harapan kerana prestasi dan ciri yang disediakan tidak mungkin sama dengan Samsung Galaxy S9.

Jika anda sudah ikuti reviu sebelum ini, kami telah selitkan maklumat spesifikasi dan intro mengenai rekaan serta bentuk fizikal Samsung Galaxy S9. Ada yang mementingkan sifat luaran dan ada juga tidak mengendahkannya – asalkan telefon itu mampu melakukan perkara yang diinginkan seperti contoh, bateri, paparan, audio, dan yang paling penting bahagian kamera.

Sedia maklum Bixby merupakan pembantu maya yang memudahkan kehidupan seharian pengguna.

Integrasi Bixby telah dimasukkan ke dalam peranti Samsung sejak Galaxy S8 dihasilkan, pada masa itu ia hanya pada peringkat permulaan.

Kini, Bixby telah dinaik taraf dan lebih pintar selain menyokong beberapa ciri lain. Bixby boleh diakses dengan menekan butang khas tersedia di bahagian sisi kiri peranti.

AR Emoji ialah salah satu ciri baru yang dimuatkan bersama. Ia memberikan pengguna kelebihan untuk menggunakan kamera depan dan belakang untuk memasukkan imej avatar.

Pengguna boleh memilih watak lelaki atau perempuan malah boleh memilih pakaian, kaca mata, warna rambut, warna kulit dan sebagainya untuk digunakan.

Jika watak yang disediakan tidak mencukupi, pengguna boleh mendapatkannya dengan proses memuat turun.

Bagi kami ciri realiti-gabungan (AR) ini tidaklah lancar seperti yang ditawarkan di peranti iPhone iaitu Animoji.

Dolby Atmos ialah teknologi dan konfigurasi audio yang dibangunkan oleh Dolby. Pada Samsung Galaxy S9, ia merupakan peranti pertama keluaran Samsung. Melaluinya, pengguna boleh melaras kualiti bunyi dan mod mengikut kesesuaian.

Misalnya untuk menonton filem, mendengar muzik, atau ucapan pengguna boleh menekan mod Movie, Music ataupun Voice. Mod Auto pula mengoptimumkan bunyi mengikut apa yang didengar.

Platfom keselamatan dikuasakan oleh Samsung Knox, pada kali ini Samsung memanggil Intelligent Scan yang menggabungkan imbasan mata dan pengecaman wajah untuk hasil yang lebih cepat dan tepat.

Ia membantu pengguna menyahkunci dengan mudah tidak kira di bawah cahaya matahari atau di dalam bilik tidur dengan cahaya malap.

Selain itu, pengguna boleh memilih cara lain untuk membuka peranti dengan menggunakan pengimbas cap jari, PIN, paten dan kata laluan.

Seperti kebanyakan peranti tahun 2018, Samsung Galaxy S9 dioperasikan Android 8.0 Oreo dengan antaramuka Samsung Experience 9.

Secara kasar, antaramuka ini tidak banyak menerima perubahan.

Pengguna boleh menukar wallpape-r baru di samping konfigurasi Always-On-Screen (AOD), bentuk ikon dan tema.

Bagi golongan yang mementingkan produktiviti, telefon ini boleh dihubungkan bersama Samsung DeX.

Ia merupakan dok yang membolehkan pengguna melakukan kerja pejabat melalui skrin besar hanya menggunakan Samsung Galaxy S9 / S9+ malah, ia boleh ditukar menjadi sebuah trackpad.

Samsung Galaxy S9 merupakan antara peranti yang terawal di pasaran menawarkan cip terbaru Samsung Exynos 9810 Octa-core. Cip terbaharu ini sarat dengan teknologi terkini dan ia dibina berlandaskan cip 10nm 64-bit yang mampu menjimatkan kuasa penggunaan.

Pemproses ini ditemani RAM sehingga 6GB, yang mampu melakukan pelbagai tugasan dalam satu-satu masa. Ujian benchmark yang dilakukan mendapati peranti ini berupaya memberi skor lebih tinggi berbanding peranti Android yang lain.

Rata-rata dalam semua ujian benchmark, Samsung Galaxy S9 berada di tempat pertama mengalahkan peranti hangat lain di pasaran.

Jika dibandingkan dengan Samsung Galaxy S8, peranti ini tidak menerima sebarang perubahan dari segi kapasiti bateri. Ia dibekalkan kapasiti dengan jumlah yang sama, akan tetapi pemprosesan yang dilakukan jauh lebih efisyen dan menjimatkan kuasa.

Bagaimana pula teknologi pengecasan? Samsung Galaxy S9 menyokong pengesan pantas Adaptive Fast Charging versi yang boleh didapati pada Galaxy S8 – jadi masa pengecasan antara kedua-dua peranti tidak banyak beza.

Jika anda inginkan ketahanan yang lebih panjang, model S9+ lebih tahan lama berbanding biasa. Ia juga mempunyai bateri lebih besar, kami yakin ia boleh memberi penggunaan sepanjang hari.

Sepanjang menggunakan Samsung Galaxy S9, peranti ini dapat melaksanakan tugasan seperti telefon pintar lain. Apa yang menarik hati kami ialah fungsi Bixby dan sistem keselamatan (Intelligent Scan) yang stabil dan cemerlang.

Selain itu, sistem audio betul-betul membuatkan kami ‘leka’ mendengar lagu serta menonton filem. Akan tetapi, peranti ini cepat mengeluarkan haba walaupun aplikasi latar belakang dipadamkan – mungkin disebabkan perisian pada peringkat awal. Bagaimanapun, kami mengharapkan pada masa akan datang Samsung akan memperbaiki perisian sedia ada sebaiknya bagi mengoptimumkan prestasi keseluruhan Samsung Galaxy S9.

Pada hemat kami, untuk harga RM3,299 ia agak berbaloi untuk dimiliki. Pertama sekali, cip pemproses yang digunakan adalah yang terkini – masih banyak masa untuk pengeluar dan pembangun menghasilkan aplikasi dan ciri yang lebih baik. Kedua, Samsung berjaya menala dua speaker atas dan bawah dengan baik. Ketiga, penggambaran pada waktu malam tidak boleh ditandingi oleh mana-mana peranti.

Hasil gambar pula kami akan kongsikan pada artikel seterusnya. ~ Jangan marah haa…


Keupayaan Gaming vivo NEX Yang Dipertingkat Dipaparkan Di PUBG MOBILE Club Open Global Finals 2019

vivo NEX yang kini dilengkapi dengan Multi-Turbo dan Turbo Mode terbaharu telah memacu 16 pasukan teratas Spring Split bagi PUBG MOBILE Club Open (PMCO) Global Finals 2019 yang berlangsung di Berlin dari 26 hingga 28 Julai. PMCO 2019 dibahagikan kepada 2 iaitu Spring dan Fall Split yang mana masing menawarkan hadiah bernilai sehingga USD2.5 juta.

Tidak dapat disangkal lagi bahawa vivo NEX sebuah peranti yang mengagumkan apabila hadir dengan skrin tanpa takuk dengan Ultra FullView Display. Peranti ini mencapai nisbah skrin ke kerangka 91.24%.

Hadir dengan Multi Turbo Engine ini membenarkan peranti ini mempamerkan prestasi gaming terbaik. Ia tampil dengan beberapa ciri seperti Game Turbo, Center Turbo, Cooling Turbo dan AI Turbo.

PMCO 2019 Spring Split yang bermula sejak Mac lalu dengan 30000 pasukan mengambil bahagian di serata dunia bagi peringkat kelayakkan.

Bagi mendapatkan maklumat lanjut mengenai PMCO 2019, anda boleh melayari laman sesawang PUBG Mobile.

Artikel Berkaitan:


5 Sebab Kenapa vivo V20 SE Peranti Pintar yang Superb Awesome!!! – Nombor 3 Paling Best!!!

Tidak dapat dinafikan lagi bahawa vivo sentiasa menghasilkan peranti pintar yang mampu milik tetapi hadir dengan keupayaan persis flagship. Jadi tidak hairanlah vivo V20 SE ini diperkenalkan dan orang ramai mula excited nak tahu apa yang best. Ini bukan gimik, tetapi ini adalah kenyataan!!! Nak tahu apa yang best?? Meh tengok!!!

Sekali pandang sahaja peranti ini pasti membuatkan korang tidak keruan melihat kecantikan dan kekemasan peranti ini. Berinspirasikan daripada angkasa lepas dan semula jadi. Keunikkan ini dipadankan bulan dengan kemasan yang lebih kemas dan sangat ‘high fashion’ gittew!!! 2 varian warna yang memukau iaitu Graviti Black dan Oxygen Blue pasti membuatkan korang tidak keruan mahu memiliki peranti eksklusif ini.

Itu baru panel belakang!!! Kalau korang tengok pula di bahagian hadapan, ia tampil dengan skrin yang sangat baik iaitu 6.44” AMOLED FullView. Dengan nisbah skrin ke kerangka yang mencapai 90.12% pasti membuatkan tontonan korang lebih puas!!!!Nak tahu sebab apa?? Sebab ia mampu memaparkan sehingga lebih dari 16 juta composite color shades disebabkan oleh 103% NTSC saturation dan 2,000,000:1 contrast.

Siapa yang berani menidakkan bahawa vivo V20 SE ini hadir dengan keupayaan kamera hadapan yang sangat baik . jadi untuk kaki selfie pasti anda jadi tidak keruan melihat fungsi yang hadir pada V20 SE ini. Tampil dengan 32MP pasti memberikan kualiti imej yang mempersona.

Tidak kiralah anda ingin berselfie dalam situasi low light sekalipun, ia tidak menjadi masalah kerana HDR+ Morpho Algorithm ada kunci kepada kehebatan peranti ini. Ia mampu mencerahkan kawasan yang gelap dan mengurangkan overexposes pada kawasan yang terang. Jadi ia akan menghasikan kualiti imej pada waktu malam akan lebih terang, jelas dan seimbang!!

Dah nama pun Selfie, pasti nak nampak cun kan?? Korang jangan risau, sebab ia turut boleh dipadankan dengan Face Beauty. Dengan Selfie Softlight Band ini mampu memberikan kepada anda kualiti pencahayaan seperti di dalam studio. Tidak kira sama ada anda di luar mahupun di dalam, ia sentiasa bersedia untuk anda!!

Kalau korang nak tahu, peranti ini dihadirkan dengan 48MP + 8MP + 2MP yang menjanjikan kehebatan pada hasil gambar yang di rakam! Tidak kiralah anda ingin merakam gambar pemandangan bandar dari siang hingga ke malam, Ia pastinya tidak mengecewakan. TIdak kira anda menggunakan Super Wide Angle, macro atau Pro Standar Modes, ia memberikan kepada anda lebih pilihan.

Peranti ini dihadirkan dengan 120 darjah panoramic vantage yang memberikan paparan yang lebih luas supaya lebih banyak subjek yang boleh di rakam. Kualiti tak boleh nak cakap apa dah. Memang terbaik. Perincian terhasil juga membuatkan korang terkesima tatkala menatap imej tersebut.

Bukan itu sahaja, korang nak rakam gambar close up juga sangat baik dengan jarak sehingga 2.5cm. Sungguhpun jarak sangat rapat, tetapi peranti ini masih memamparkan kualiti dan perincian yang sagat baik. Titisan air, seranggan kecil juga boleh anda rakam!!

Satu lagi yang membuatkan ia sangat cool adalah rakamannya yang sangat stabil. Tiada lagi kabur disebabkan oleh EIS. Jadi nak rakam pun sangat smooth dan stabil sungguhpun korang bergerak tau!!!

Kalau telefon power pun, tapi kalau nak cas pun lambat dan tak mampu bertahan lama, baik tak payah kan!! Tapi korang chill jer sebab vivo V20 SE ini tak ada masalah itu sebab ia tampil dengan kapasiti bateri yang baik iaitu 4100mAh dan dipadankan dengan 33W FlashCharge. Yang menariknya mengenai peranti ini,peranti ini mengecas 50% lebih pantas dan sangat selamat. Jadi tidak hairanlah ia mampu mengecas sehingga 62% dalam masa 30 minit. Memang berdesup!!!Tak sampai sejam bateri dah cas penuh dah ni!!!Dah boleh dah tinggalkan powerbank korang tu dan pergi menikmati peranti ini.

Ini yang paling penting, kuasa dalaman peranti ini. Jika tak power, masakan mampu kasi fungsi-fungsi yang awesome dan superb kan!!! Tak perlu bimbang, tak perlu gusar sebab vivo V20 SE ini sudah pastinya hadir dengan kuasa dalaman yang sangat baik iaitu Qualcomm Snapdragon 665. Lebih menarik apabila ia dipadankan dengan RAM sebesar 8GB dan storan sebesar 128GB.

Paling best apabila dia ada Multi Turbo tau guys!!! Confirm laju dan smooth jer. Macam-macam Turbo ada tau guys!!! AI Turbo, Net Turbo, Game Turbo, Cooling Tubo dan banyak lagi laa. Korang jangan terkejut pulak kalau telefon ini berseup kencang!!!

Jadi tunggu apa lagi, dapatkan sekarang , vivo V20 SE ini!!! Korang pasti tidak menyesal laa!!! Peranti ini bakal tersedia pada 24 September ini!!! Untuk maklumat lanjut, korang boleh klik pada pautan ini untuk mengetahui maklumat lanjut:


Huawei Mate 10 Akan Dikuasakan Oleh Pemproses HiSilicon Kirin 970?!

Pemproses yang canggih memastikan telefon pintar sentiasa beroperasi dalam keadaan yang stabil dan efisyen. Semakin canggih set cip yang digunakan, semakin tinggi harga telefon itu dijual. Perkakasan ini dianggap jantung untuk menghidupkan peranti, jadi ia perlulah sesuai dengan perkakasan yang lain.

Oleh itu, Huawei sedang berusaha menghasilkan set cip ini di kilangnya sendiri. Menurut khabar angin, cip HiSilicon Kirin 970 akan dimasukkan ke Huawei Mate 10 pada tahun ini. Prestasi yang dilihat lebih kurang dengan Qualcomm Snapdragon 835 akan hadir dengan Cortex-A73. Tambah Huawei, penggunaan Cortex A-75 buat masa ini masih lagi belum sesuai dan relevan.

Sistem grafik juga akan berubah daripada Mali-G71MP8 kepada Mali-G71MP12 apabila Mate 10 dikeluarkan nanti. Perubahan pada saiz cip 10nm akan membuatkan peranti dijana dengan kuasa yang lebih rendah dan jimat bateri.


MBA Eksekutif Baharu di MCI

– Bermula musim luruh 2020 | Ijazah Sarjana Pentadbiran Perniagaan | Program berkualiti-tinggi untuk eksekutif antarabangsa | Kefleksibelan masa dan tempat melalui Pembelajaran Mudah Alih, kefleksibelan kandungan melalui “Elektif”

INNSBRUCK, Austria, 24 Februari 2020 /PRNewswire/ — Program MBA Eksekutif berbahasa Inggeris yang baharu disasarkan pada eksekutif dan pengurus masa depan dengan perspektif global. Program pendidikan lanjutan ini dibezakan oleh orientasi antarabangsanya yang tersendiri dan didaktik inovatif, selain gabungan pintar modul-modul dalam talian dan berasaskan kelas yang membolehkan program ijazah ini diwujudkan sebahagian besarnya tidak terikat kepada masa dan tempat. Dengan MBA ini, memantapkan kerjaya dengan pendidikan lanjutan dapat menjadi suatu kenyataan buat eksekutif-eksekutif daripada pelbagai industri dan bangsa. Tambahan pula, kursus elektif digabungkan ke dalam kurikulum ini, yang boleh diambil di universiti-universiti terkenal di Eropah dan serata dunia. Elektif tambahan ini membolehkan kurikulum diwujudkan secara fleksibel dari segi kandungan dan disesuaikan mengikut keperluan individu pelajar tersebut. MBA Eksekutif baharu ini ditawarkan di MCI, yang memperoleh akreditasi AACSB antarabangsa. Program ini akan bermula pada Oktober 2020 dan permohonan dialu-alukan.

Eksekutif MBA yang baru dibangunkan ini adalah berdasarkan kepakaran MCI selama lebih 20 tahun dalam pendidikan dan latihan eksekutif. Pelajar-pelajar yang bekerja inginkan program MBA yang menggalakkan perkembangan kerjaya dan dapat mempersiapkan mereka untuk menghadapi cabaran antarabangsa dalam persekitaran yang dinamik dan cepat berubah. Mereka memerlukan format didaktik yang sesuai untuk eksekutif-eksekutif yang mana aktiviti-aktiviti profesionalnya tidak terhad kepada satu lokasi. Pasukan pembangunan MCI kini membawakan MBA Eksekutif baharu, yang memberi tumpuan pada kepimpinan dan transformasi digital. Dibahagikan kepada empat semester, terdiri daripada 13 modul teras dan kumpulan elektif di universiti-universiti rakan kongsi antarabangsa, program berkenaan memberi tumpuan pada pemikiran keusahawanan dan bertindak dalam konteks antarabangsa serta transformasi digital.

Hasil daripada format Mudah Alih atau Pembelajaran Teradun yang inovatif, pelajar-pelajar berpeluang untuk mengambil bahagian dalam kebanyakan kursus tanpa mengira lokasi mereka. Fasa-fasa dalam talian tak segerak membolehkan pelajar-pelajar untuk belajar mengikut keselesaan mereka sendiri. Melalui pemindahan segera pengetahuan mereka kepada amalan profesional masing-masing, pelajar-pelajar turut mencapai kejayaan pelaksanaan semasa tempoh pengajian mereka. Mereka juga mendapat manfaat daripada perangkaian antara satu sama lain, yang membolehkan pertukaran dibuat di luar sempadan syarikat dan negara, seraya menjadi sumber yang penting bagi mengurus perubahan.

Program MBA Eksekutif disasarkan pada usahawan, pengurus dan pembuat keputusan yang mempunyai beberapa tahun pengalaman pengurusan. Dengan prasyarat kemasukannya ialah tamat pengajian ijazah, MBA menyasarkan, dari satu segi, para siswazah daripada bidang ekonomi yang ingin memperdalam dan mengkhusus pengetahuan mereka, manakala dari satu segi yang lain, para siswazah daripada bidang-bidang bukan ekonomi yang berharap dapat melayakkan diri untuk tugasan pengurusan antarabangsa.

Maklumat lanjut: www.mci.edu/executive-mba

Foto – https://ering.com.my/wp-content/uploads/2020/03/mba-eksekutif-baharu-di-mci.jpg

Hubungan Akhbar: Ulrike FuchsTel.: +43-(0)512-2070-1527ulrike.fuchs@mci.edu

Keywords:  Computer/Electronics Education Entertainment Higher Education Multimedia/Online/Internet Workforce Management/Human Resources New products/services

Source: PRNEWSWIRE


Pesakit Pertama Mendaftar Dalam Kajian SELUTION SLR™ SUCCESS PTA

NYON, Switzerland, 11 Februari 2021 /PRNewswire/ — MedAlliance telah mengumumkan pendaftaran pesakit pertama dalam SUCCESS PTA, kajian pasca pasarannya yang besar tentang belon elusi ubatan SELUTION SLR™ sebagai rawatan untuk pesakit yang menghidap penyakit arteri periferal (PAD). SELUTION SLR ialah belon elusi sirolimus baharu yang memberi pelepasan ubat terkawal, mirip stent elusi ubatan (drug eluting stent, DES).

Objektif kajian ini adalah untuk mengumpul data dalam ‘dunia sebenar’ tentang keselamatan, keberkesanan, ekonomi kesihatan serta kualiti kehidupan yang dilaporkan oleh pesakit dalam lebih 700 orang pesakit PAD yang dirawat dengan SELUTION SLR. Ia merupakan suatu kajian kumpulan semua kategori merangkumi kesemua indikasi anggota badan bawah (SFA; BTK; Kaki) dan akan meliputi sekurang-kurangnya 50 lokasi di Eropah, Asia dan Amerika Selatan. Para pesakit akan membuat rawatan susulan pada tempoh 30 hari; enam bulan; kemudiannya, setiap tahun selama lima tahun.

Titik akhir primer kajian ini ialah Vaskularisasi Semula Lesi Sasaran Dipacu Secara Klinikal (Clinically Driven Target Lesion Revascularization, CD-TLR) pada tempoh 12 bulan. Titik akhir sekunder termasuk kejayaan peranti dan kejayaan prosedur; Peristiwa Kemudaratan Anggota Badan Utama (Major Adverse Limb Events, MALE); dan Vaskularisasi Semula Anggota Badan Sasaran (Target Limb Revascularization, TLR).

“Berdasarkan prestasi cemerlang peranti baharu ini dalam kajian terdahulu, kami amat teruja untuk melihat prestasi SELUTION SLR terhadap kumpulan pesakit yang lebih besar dalam suasana dunia sebenar,” ulas Penyelidik Utama Kajian, Michael Lichtenberg, Arnsberg, Jerman.

“SUCCESS PTA merupakan sebahagian daripada kumpulan kajian pasca pasaran SUCCESS yang direka untuk menunjukkan manfaat penggunaan teknologi kami terhadap pesakit dalam dunia sebenar,” tambah Pengerusi dan Ketua Pegawai Eksekutif Jeffrey B. Jump. “Ini merupakan kajian terbesar yang pernah kami jalankan dengan SELUTION SLR yang melibatkan kumpulan pesakit dengan kepelbagaian yang paling banyak. Kami yakin bahawa hasilnya akan mengesahkan keselamatan, keberkesanan dan penjimatan kos belon elusi sirolimus kami.”

Pada Februari 2020, MedAlliance mendapat kelulusan Tanda CE (CE Mark) untuk SELUTION SLR dalam rawatan PAD. Anugerah ini disokong oleh hasil kajian Pertama pada Manusia.

Data daripada kajian SUCCESS PTA akan menjadi sebahagian daripada bukti klinikal yang menyokong pembaharuan Tanda CE pada tahun 2023/2024 di bawah European Medical Device Directive (MDR) yang baharu.

SELUTION SLR juga telah menerima Status Gelaran Peranti Kejayaan Cemerlang daripada Food and Drug Administration (FDA) AS lesi bahagian bawah lutut periferal serta rawatan Fistula AV.

Teknologi SELUTION SLR menggunakan MicroReservoirs unik yang diperbuat daripada polimer boleh biodegradasi yang bercampur dengan ubat antirestenotik sirolimus. MicroReservoirs ini menyediakan pelepasan ubat yang terkawal dan berterusan. Pelepasan sirolimus yang dilanjutkan daripada sten telah terbukti sangat berkesan dalam kedua-dua vaskulatur koronari dan periferal. CAT™ (Cell Adherent Technology) milik proprietari MedAlliance, membolehkan MicroReservoirs disalut pada belon dan melekat pada pembuluh lumen apabila dihantar melalui belon angioplasti.

Hubungan Media:Richard Kenyonrkenyon@medalliance.com+44 7831 569940

Tentang MedAlliance

Ditubuhkan pada tahun 2008, MedAlliance ialah syarikat teknologi perubatan milik persendirian. Ia beribu pejabat di Switzerland dam mempunyai kemudahan di Irvine, California; Glasgow, UK; dan Singapura. MedAlliance mengkhusus dalam kemajuan teknologi canggih dan pengkomersialan produk kombinasi peralatan dan ubat yang maju untuk rawatan penyakit arteri koronari dan periferal. Untuk maklumat lanjut, sila layari: https://medalliance.com/

Keywords: Computer/Electronics Health Care/Hospital Medical Equipment Medical/Pharmaceuticals Clinical Trials/Medical Discoveries

Source: PRNEWSWIRE


AppGallery Hampir Menggandakan Jumlah Pengedaran Aplikasi dalam Tempoh 12 Bulan

Peningkatan 83% dalam pengedaran aplikasi dan 33% dalam pertumbuhan jumlah pengguna aktif bulanan menandakan setahun pertumbuhan untuk AppGallery Huawei.

SHENZHEN, China, 3 Mac 2021 /PRNewswire/ — AppGallery, salah satu daripada tiga pasaran aplikasi paling popular di dunia telah menyaksikan peningkatan sebanyak 188% dalam aplikasi bersepadu bersama HMS Core yang mencecah 120,000 unit. Dalam tempoh setahun setelah mendedahkan rancangan untuk berkembang pada Kongres Mudah Alih Dunia (MWC) 2020, platform tersebut kini mempunyai 2.3 juta pembangun berdaftar, peningkatan sebanyak 77% berbanding tahun lalu dengan khalayak aktif bulanan (MAU) global berjumlah 530 juta.

Pengedaran aplikasi AppGallery melebihi 384.4 bilion pada tahun 2020, meningkat sebanyak 174 bilion berbanding tahun sebelumnya. Permainan menjadi penyumbang utama kepada pertumbuhan ini; lebih 500% permainan kini tersedia pada platform berbanding tahun lalu. Pelanggan Huawei merupakan antara yang pertama memperoleh pengalaman permainan baharu yang inovatif dengan pelancaran terkini seperti AFK Arena, Asphalt 9: Legends dan Clash of Kings.

Jumlah ini diperoleh setelah setahun Richard Yu, Ketua Pegawai Eksekutif Huawei Consumer Business memperkenalkan visi Huawei untuk menjadikan AppGallery sebagai platform pengedaran aplikasi terbuka dan inovatif yang boleh diakses  oleh pengguna di seluruh dunia sambil melindungi privasi pengguna dan memberikan pengalaman yang unik dan pintar. Encik Zhang Zhe, Pengarah Perkongsian Global & Pembangunan Perniagaan Pembangunan Eko Huawei Consumer Business Group menyatakan bahawa jumlah tersebut menjadi bukti kemajuan AppGallery sebagai pasaran aplikasi global yang sebenar: “Pada tahun 2019, terdapat 25 buah negara dengan lebih sejuta pengguna AppGallery. Angka tersebut kini telah meningkat kepada 42 buah dan kami terus menyaksikan pertumbuhan yang kukuh di keseluruhan pasaran global.”

Strategi “Global+ Tempatan” AppGallery

AppGallery bekerjasama dengan pembangun tempatan dan global bagi membantu memberikan lebih banyak pilihan. Sementara pembangun pula mengharapkan AppGallery untuk menembusi khalayak tempatan dan memanfaatkan khalayak globalnya. Tahun 2020 menyaksikan aplikasi global HereWeGo, Bolt, Viber, Deezer dan Qwant memasuki platform tersebut yang sedang berkembang.

Huawei menggunakan kepakarannya di China untuk membimbing pembangun luar negara melalui pasaran aplikasinya yang menguntungkan. China yang mempunyai lebih 904 juta pengguna internet mudah alih dan anggaran jumlah muat turun aplikasi sebanyak 100 bilion serta AppGallery yang membantu lebih 1,000 orang pembangun luar negara menembusi pasaran ekonomi mudah alih yang semakin meningkat ini pada tahun lalu.  PicsArt merupakan antara yang pertama mendapat manfaat daripada kedudukan Huawei di pasaran mudah alih China; ia kini berbangga dengan 300 juta muat turun di Tanah Besar China. FaceTune 2 dan Mondly telah mencapai kejayaan yang serupa dengan masing-masing memperoleh 2.2 juta dan 350 ribu muat turun.

Pada tahun 2020, AppGallery telah membantu lebih 10,000 aplikasi China memasuki pasaran luar negara. Banggood bekerjasama dengan AppGallery bagi memperoleh lebih 60,000 muat turun baharu dan 1,000 pelanggan baharu yang pertama dalam tempoh tiga minggu. Aplikasi China lain yang kini mencapai khalayak global melalui AppGallery termasuk Pascal’s Wager, Rise of Kingdoms: Lost Crusade dan Night of Full Moon.

AppGallery – Salah Satu daripada 3 Pasaran Aplikasi Paling Popular di Dunia

AppGallery ialah ekosistem inovatif yang membolehkan pembangun mencipta pengalaman unik untuk para pengguna dan tersedia di lebih 170 buah negara dan wilayah. HMS Core mengintegrasi aplikasi merentasi peranti, menyampaikan pengalaman yang lebih lancar dan lebih selesa – sebagai sebahagian daripada strategi “1+8+N” Huawei yang lebih luas.

Foto – https://ering.com.my/wp-content/uploads/2021/03/appgallery-hampir-menggandakan-jumlah-pengedaran-aplikasi-dalam-tempoh-12-bulan.jpg

Keywords: Electronics Gaming Computer Software Computer/Electronics Entertainment Mobile Entertainment Multimedia/Online/Internet Telecommunications New products/services Survey, Polls & Research

Source: PRNEWSWIRE


Medical Microinstruments Melantik Veteran Industri Penjagaan Kesihatan, Mark Toland sebagai Ketua Pegawai Eksekutif

Toland menyertai Andrew Cleeland (Pengerusi Lembaga Pengarah, MMI) untuk membangunkan bidang pembedahan mikro dengan bantuan robotik

CALCI, Itali, 13 Januari 2021 /PRNewswire/ — Medical Microinstruments (MMI) SpA, sebuah syarikat robotik yang mengkhusus dalam memajukan hasil klinikal untuk pesakit yang menjalani pembedahan mikro, hari ini mengumumkan pelantikan Mark Toland sebagai Ketua Pegawai Eksekutif. Beliau mempunyai lebih 25 tahun pengalaman dalam industri peranti perubatan dan baru-baru ini berkhidmat sebagai Presiden dan Ketua Pegawai Eksekutif Corindus, sebuah syarikat robotik vaskular yang diambilalih oleh Siemens Healthineers pada tahun 2109 bernilai $1.1 bilion. Berikutan kejayaan MMI memperoleh tanda CE untuk Symani Surgical System® pada tahun 2019 dan menyelesaikan kes penggunaan manusia pertama pada tahun 2020 dengan jayanya, Toland akan mendorong hala tuju strategik syarikat daripada pembangunan kepada pengkomersialan yang meluas.

“Terdapat keperluan yang amat besar di seluruh industri penjagaan kesihatan untuk mengembangkan paradigma rawatan terutamanya daripada model manual kepada sesuatu yang memanfaatkan teknologi robotik, integrasi data dan AI untuk meningkatkan hasil rawatan pesakit,” kata Toland. “Symani Surgical System menawarkan tahap ketepatan yang julung-julung kali dilaksanakan dalam prosedur pembedahan mikro yang berpotensi untuk meningkatkan kesan terhadap hasil rawatan pesakit dalam prosedur yang sangat kompleks. Saya berharap dapat membantu syarikat merealisasikan potensi dan bekerja dengan pasukan yang sangat berbakat dan berkembang di MMI.”

The Symani Surgical System telah digunakan untuk menjalankan empat prosedur pembedahan manusia pertama di Florence, Itali dengan jayanya. Kes-kes ini termasuk satu prosedur rekonstruksi farinks pascaonkologi dan tiga prosedur rekonstruksi anggota bawah pascatrauma yang kompleks, yang menunjukkan gabungan manfaat pengurangan getaran dan penskalaan gerakan (7-20x) melalui pengunaan instrumen sistem NanoWrist®, iaitu sebuah instrumen pergelangan tangan terkecil di dunia. Sistem ini menawarkan tujuh darjah kebebasan dan kecekatan yang melebihi keupayaan tangan manusia untuk meningkatkan rekonstruksi flap bebas, penanaman semula, kecacatan kongenital, pembaikpulihan saraf periferal dan pembedahan limfa, yang kesemuanya mewakili lebih satu juta prosedur setiap tahun di A.S. dan Eropah.

“Pengalaman Mark yang luas dalam industri peranti perubatan dan terutamanya dalam bidang robotik akan memainkan peranan penting bagi pertumbuhan dan impak berterusan MMI dalam pembedahan mikro,” kata Andrew Cleeland, Pengerusi Lembaga Pengarah MMI. “Kami berharap dapat memperkasakan pakar bedah di seluruh dunia dengan teknologi paling maju yang bakal mewujudkan lebih banyak kebolehulangan prosedur yang sangat kompleks serta penghasilan prosedur baharu.”

Toland menyertai Corindus pada tahun 2016 dan menjadikan syarikat itu sebagai peneraju industri dalam robotik vaskular dengan satu-satunya sistem yang diluluskan untuk indikasi koronari, periferal dan neurovaskular.  Di bawah kepemimpinan Toland, syarikat tersebut telah membina keupayaan canggih dalam automasi dan telerobotik, yang merangkumi prosedur jantung yang pertama kali dilaksanakan di dunia secara jarak jauh dan kajian praklinikal merentas benua menggunakan teknologi 5G. Pengambilalihan Corindus oleh Siemens Healthineers yang bernilai $1.1 bilion merupakan pengambilalihan teknologi perubatan yang kelima terbesar pada tahun 2019. Sebelum menyertai Corindus, Mark memegang jawatan sebagai Naib Presiden Kanan di Boston Scientific dan beliau telah membina perniagaan penyelesaian global syarikat tersebut dan menerajui kesemua aspek perniagaan kardiovaskular pasukan komersial A.S., yang mewakili pendapatan bernilai kira-kira $4 bilion.

Tentang MMI

Medical Microinstruments S.p.A. (MMI) telah ditubuhkan pada tahun 2015 berhampiran Pisa, Itali untuk meningkatkan prestasi pembedahan melalui pembangunan sistem robotik yang membolehkan pakar bedah mencapai hasil yang lebih baik dalam pembedahan mikro. Symani Surgical System ini menggabungkan inovasi eksklusif, termasuk instrumen mikro pergelangan tangan terkecil di dunia serta teknologi pengurangan getaran dan penskalaan gerakan. Gabungan keupayaan canggih ini membolehkan lebih ramai pakar bedah melakukan pembedahan mikro dengan jayanya di samping mengembangkan bidang pembedahan mikro super.

Logo – https://ering.com.my/wp-content/uploads/2021/01/medical-microinstruments-melantik-veteran-industri-penjagaan-kesihatan-mark-toland-sebagai-ketua-pegawai-eksekutif.jpg

Keywords: Computer/Electronics Health Care/Hospital Medical Equipment Medical/Pharmaceuticals Personnel announcements STEM (Science，Technology，Engineering，Mathematics)

Source: PRNEWSWIRE


Xiaomi Mi 10T Bakal Diperkenal Pada 30 September Ini!!!!- Cuba Teka Harga?!!

Xiaomi bakal memperkenalkan satu lagi model terbaharu telefon pintarnya yang dikenali sebagai Xiaomi Mi 10T yang mana ia bakal diperkenalkan pada 30 September ini!

Menurut desas-desus, perlancaran ini bakal memperlihatkan 2 model yang akan diperkenalkan iaitu Mi 10T Pro dan mi 10T.

Masih belum diketahui lagi spesifikasi sebenar peranti ini. Jadi, sama-sama kita nantikan!!!


Program ‘e-Tunai Rakyat’ Insentif RM30 – Jom Claim Sekarang & Rebut Ganjaran Ekstra Best!

Today is the day! Yeay! Jom claim RM30 e-Tunai Rakyat sekarang dan rebut pelbagai ganjaran ekstra best yang ditawarkan! Penebusan boleh dibuat menerusi tiga saluran berbeza termasuk Touch n Go eWallet, Boost dan GrabPay bermula hari ini (15 Januari 2020) sehingga 14 Mac 2020.

Pun begitu, mesra diingatkan bahawa setiap penebusan memerlukan pengesahan selama beberapa hari (contoh : Pengesahan aplikasi GrabPay selama 2 hari). Mesra diingatkan juga, hanya satu aplikasi sahaja boleh digunakan untuk penebusan! Bukan ketiga – tiga aplikasi. Berikut adalah antara ganjaran yang ditawarkan mengikut aplikasi :

Untuk penebusan menerusi Touch n Go eWallet, korang berpeluang menerima bonus eksklusif lagi sebanyak RM30 – di mana menjadikan kesemua ganjaran bernilai RM60. Di samping itu, korang juga berpeluang menerima ganjaran lain seperti mengambil bahagian dalam cabutan bertuah dan rebut hadiah bernilai sehingga RM2 juta – termasuk Proton X70, motosikal, telefon bimbit HUAWEI & vivo!

Untuk penebusan menerusi GrabPay pula, korang berpeluang merebut pelbagai baucar dan diskaun menarik bernilai sehingga RM3,000! Jadi antara 10,000 orang terawal membuat penebusan dan lagi banyak ganjaran yang korang boleh rebut! Siapa cepat, dia dapat okay!

Untuk penebusan menerusi aplikasi Boost, korang juga boleh dapat ganjaran ekstra best! Claim RM30 dan nikmati Bonus Shake bernilai sehingga RM8,888! Tunggu apa lagi? Jom claim sekarang! Jangan tunggu lama – lama nanti menangis!

Syarat permohonan Program ‘e-Tunai Rakyat’ :


Daftar Pelan redONE Postpaid & Dapatkan vivo Y91C Secara Percuma!

Anda nak telefon percuma? Berita baik buat semua! Kini anda boleh dapatkan vivo Y91C (RM499) secara percuma dengan pelan redONE postpaid SMART68 – disertakan bersama kontrak pelan 24 bulan.

Bagi yang berminat, promosi bermula SEKARANG sehingga 31 Ogos 2019 dan terbuka kepada semua pengguna yang ingin bertukar pelan daripada telekomunikasi lain kecuali Celcom dan Celcom MVNO.

redONE SMART68 menawarkan 15GB data bersama panggilan tanpa had ke semua rangkaian di Malaysia. Ia turut menawarkan redVIDEO – Perkhidmatan Tambah Nilai (VAS) membolehkan pengguna menonton video sepanjang hari.

Jadi, tunggu apa lagi? Jangan lepaskan peluan ini dan berkunjung ke cawangan redONE berdekatan anda hari ini juga! Untuk maklumat lanjut, layari redONE atau Facebook redONE.


Digi Umumkan Pemenang ‘Challenge for Change’ Edisi Ke-7

Bertempat di Kuala Lumpur, Digi telah mengumumkan tiga pemenang bagi acara tahunan ‘Challenge for Change’ edisi ke-7 (DigiCFC7) dengan #IdeaJam yang membawa pulang wang tunai sebanyak RM 5,000. Tahun ini sebanyak 250 idea yang diterima pada peringkat awal dan hanya 30 yang terbaik sahaja terpilih untuk ke peringkat seterusnya.

Ketiga-tiga pemenang ini akan ke fasa seterusnya dalam cabaran tersebut, di mana akan dijemput untuk menyertai dan membina idea-idea ke dalam aplikasi mudah alih sepenuhnya. Tahun ini, program DigiCFC7 (www.digicfc.my) menumpukan kepada aplikasi mudah alih yang praktikal dalam menangani isu-isu sebenar yang memberi kesan kepada kanak-kanak, wanita serta belia. Pemenang utama akan menerima wang tunai berjumlah RM 50, 000, manakala hadiah untuk Usaha Terbaik bernilai RM 25,000 yang akan diumumkan pada November 2016.

Di antara tiga pemenang yang diumumkan oleh Digi adalah:

People Good day – Aplikasi pembiayaan untuk memenuhi keperluan perubatan dari orang-orang yang keluarganya tidak mampu membayar kos perubatan dan pemulihan yang tinggi.

EDDY – Aplikasi pendidikan yang membolehkan golongan cacat pendengaran dan pencakapan untuk mempelajari bahasa isyarat dengan kaedah yang lebih menghiburkan.

FoodNinja Inovasi – Sebuah aplikasi yang menggalakkan pengurangan pembaziran kayu dengan menyalurkan makanan belum habis kepada waris yang berkaitan.

Rakan kerjasama Digi di dalam program DigiCFC7 termasuk Google, Microsoft, Facebook, Children’s Rights & Emergency Relief Organization (Unicef), Malaysia Digital Economy Corporation (MDEC) dan juga Empowering the Spirit of Entrepreneurship (MaGIC).


Mobile Legends: Bang Bang World Championship 2019 (M1) Bermula 11 November ini! – Tawar Hadiah Bernilai Kira -Kira RM1 Juta !!!

Buat julung kalinya, Mobile Legend Bang Bang Championship 2019 (M1) bakal dijalankan yang mana menawarkan hadiah berupa USD $250,000 (kira-kira RM 1,048,072). Kejuaraan ini bakal berlangsung dari 11 hingga 14 November bagi peringkat kumpulan dan 15 hingga 17 November bagi acara utama di Axiata Arena, Kuala Lumpur.

Sebanyak 16 pasukan profesional akan berentap dari 14 buah negara bagi merebut kejuaraan ini. Daripada 16 kumpulan yang bertanding, 8 daripadanya adalah dijemput secara terus oleh Mobile Legends: Bang Bang Professional League (MPL) dalam Malaysia, Singapore, Indonesia, Philippines dan Myanmar.

Manakala 8 lagi adalah yang melepasi ujian kelayakan di Brazil, Cambodia, Japan, Thailand and Laos, Russia,Turkey, Vietnam dan USA.

Bagi M1 Grand Finals yang bakal berlangsung pada 15 – 17 November 2019, terdapat 3 jenis tiket yang dijual iaitu Bronze,Silver dan Gold. Tiket sudah mula dijual dengan pas 3 hari dan 1 hari sudah tersedia.

Pas 3 hari ini turut disertakan dengan barangan MLBB in-game dan dengan tiket emas akan turut menawarkan M1 goodie bag. Kesemua tiket ada free seating dan anda berpeluang menyertai cabutan bertuah ketika majlis berlangsung.

Jika berminat, anda boleh membeli tiket anda di sini.

Artikel Berkaitan:


Nokia 5G Menyambungkan Peranti Pada Tahun 2017

Nokia sudah mula mengorak langkah dalam pembangunan sambungan dan teknologi 5G. Menurut ketua eksekutif Nokia, Rajeev Suri berkata tahun 2016 akan menjadi tahun terpenting bagi Nokia kerana mereka akan fokus dalam pembangunan sambungan 5G dan menjangkakan ianya bakal sedia digunakan khalayak ramai menjelang tahun 2017.

Beliau yang bercakap ketika majlis MWC 2016 di Barcelona berkata 5G bakal hadir lebih awal dari jangkaan asal iaitu tahun 2020 dan menekankan yang pengenalan teknolgi 5G juga bergantung pada pengeluar peranti lantas menggesa mereka agar turut serta dalam menghasilkan peranti yang menyokong sambungan tersebut. Sambungan 5G dijangka akan memberi impak yang lebih besar kepada dunia dan ekosistem teknologi pintar. Ianya mampu menyambungkan peranti pintar, mesin pintar dan bandar dalam satu ekosistem sambungan yang menyeluruh. Suri juga memberitahu bahawa syarikat SK Telecom bercadang untuk menyediakan rangkaian 5G yang sedia digunakan untuk 2018 Winter Olympics di Korea Selatan dan Jepun.


Xiaomi Mi 9T Kini Sudah Rasmi, Dijual Pada Harga Bermula Dari RM1199

Xiaomi baru sahaja melancarkan peranti terbaharunya Xiaomi Mi 9T di Malaysia yang mana ia bakal dijual pada harga RM1199 bagi varian 6GB RAM + 64GB ROM. Manakala bagi 6GB RAM + 128GB ROM, ia dijual pada harga RM1399. Ia bakal dijual bermula dari 25 Jun 2019 di Lazada.

Menariknya, pra-tempahan bagi varian 6GB + 64GB boleh dilakukan mulai 20 hingga 24 Jun di Lazada pada harga RM1099.

Menariknya, peranti ini tampil dengan sistem operasi MIUI 10 dan dikuasakan oleh Qualcomm Snapdragon yang menjanjikan prestasi yang menakjubkan buat pengguna. Ditambah dengan aspek memori yang menarik iaitu 6GB RAM + 64GB ROM / 6GB RAM + 128GB ROM, pasti menjadikan pengalaman menggunakan peranti ini tidak boleh dilupakan.

Peranti ini turut dihadirkan dengan saiz skrin sebesar 6.39 inci AMOLED FHD+ (1080 x 2340) tanpa sebarang gangguan notch atau kamera pada skrin kerana ia dihadirkan dengan kamea hadapan yang tersebunyi. Jadi, anda akan mendapat kepuasan paparan.

Dari aspek kamera pula turut tidak mengecewakan apabila ia hadir dengan 48MP + 13MP + 8MP bagi kamera belakang dan 20MP bagi kamera hadapan. Jadi anda tidak perlu bimbang kerana hasil kamera peranti ini pastinya tidak mengecewakan.

Dalam pada itu, ia turut disertakan dengan kapasiti bateri yang besar iaitu sebesar 4000mAh dan menggunakan USB-C. Dari ciri keselamatan pula, ia tampil dengan pengimbas caj jari pada skrin dan pengecaman wajah.

Tampil dengan 3 warna iaitu Gracier Blue, Red Flame dan Carbon Black pastinya mampu menarik perhatian anda.


Snapdragon 855 Dijangka Akan Diperkenal Pada Disember Depan?

Sebelum ini kami pernah berkongsi artikel mengenai kebocoran ujian benchmark Antutu bagi cip pemproses terbaru Snapdragon iaitu Snapdragon 855 (8150) yang mana mencatatkan skor tertinggi dalam platform Android masa kini – sebanyak 362,292 mata.

Kali ini, terdapat pula desas desus mengatakan bahawa cip pemproses tersebut bakal diperkenalkan pada awal Disember depan. Menurut spekulasi yang tersebar di media sosial, Qualcomm bakal memperkenalkan cip pemproses tersebut pada 4 Disember depan.

Snapdragon 855 dijangka menjadi kemas kini untuk Snapdragon 845 dan akan hadir dengan sokongan Unit Pemprosesan Neutral (NPU) yang lebih kurang sama seperti Huawei.

Tapi seperti biasa, apa yang dikatakan itu hanyalah ‘rumors’ semata-mata dan masih belum diketahui kesahihannya. Jadi, sama-sama kita tunggu!~

[SUMBER]

_________________________________________________________________

Baca juga :


HTC Buka Pra-Tempah Bagi Model U12 Life – Berharga RM1,399

Setelah agak lama menyepi, HTC Malaysia telah membuka membuka pra-tempah bagi model terbaharunya iaitu U12 Life dalam diam. Kepada yang berminat, anda boleh membuat tempahan bermula 16 November hingga 26 November 2018 di Lazada, Shopee, 11street serta pengedah sah HTC di seluruh Malaysia. Pelanggan juga berpeluang mendapatkan kotak hadiah eksklusif sementara stok masih ada.

HTC U12 Life menampilkan reka bentuk lebih moden dengan skrin bersaiz 6-inci FHD+ dengan nisbah 18:9. Dilengkapi dengan cip pemproses Qualcomm Snapdragon 636, ia ditemani memori RAM 4GB dan storan 64GB. Bateri sebesar 3,600mAh hadir dengan teknologi Quick Charge 3.0. Sistem operasi pula lebih kemas bersama Android 8.1 Oreo dengan antaramuka Sense 2 dicipta khusus untuk digunakan sebelah tangan.

Bahagian kamera pula, HTC U12 Life hadir dengan dwi-kamera belakang 16MP + 5MP dual LED flash, aperture f/2.0, mod bokeh serta rakaman video sehingga UHD 4K. Sementara kamera depan pula didatangkan 13MP f/2.0 dengan rakaman video HD penuh 1080p.

Rekaan badan telefon pintar ini diperbuat daripada gelas lutsinar dengan sokongan pengimbas cap jari masih lagi dibekalkan di panel belakang bersama fungsi NFC, Bluetooth 5.0, USB Type-C, serta 3.5mm audio jack. HTC U12 Life ditawarkan dalam dua pilihan warna iaitu Moonlight Blue dan Twilight Purple.

Baca juga:


Sony Xperia XZ Premium Kini Berharga RM3,099

Sony Xperia XZ Premium telah dilancarkan di Malaysia pada bulan Mei yang lalu. Peranti yang dibina berasaskan kaca berkilau ini hadir dengan skirn paparan 4K dengan pemproses dalaman Snapdragon 835 yang berkuasa.

Menariknya pada telefon pintar ini ialah kebolehan merakam video gerak perlahan 960 FPS menjadikan ia sebagai peranti yang terawal menyokongnya. Khabarnya, Sony Malaysia sedang mengadakan promosi ke atas peranti ini dengan tawaran potongan harga sebanyak 9%.

Jika sebelum ini harga ditawarkan adalah RM3,399, kini ia telah dikurangkan kepada RM3,099 seunit. Promosi ini hanya berlangsung sementara sahaja sehingga 5 November depan.

Sebelum ini, Sony Xperia XZ Premium berwarna Rosso Red hanya eksklusif di pasaran Jepun, memandangkan ia sudah dipaparkan di laman rasmi Sony Malaysia, tidak mustahil ia akan dibawa kepada pembeli di Malaysia.


Instagram Menguji Fungsi Pembelian Dari Tag Gambar

Tengah dok asyik melayan gambar kat Instagram mesti kadang-kadang korang tersangkut minat tengok barang yang dijual kat Instagram kan. Jadi lepas tu korang pun tinggalkan komen DM kat penjual, tunggu pulak dia respon, dah dapat respon korang nego pulak, macam lama je kan proses sebelum nak beli barang.

Mungkin tak lama lagi mudah untuk korang shopping dari dalam aplikasi Instagram, sebab sekarang ni mereka tengah menguji fungsi ni kat pasaran US dengan jenama-jenama seperti Kate Spade dan JackThreads. Penjual akan meletakkan tag informasi pada gambar produk, namun ia tidak ditunjukkan secara automatik. Apabila korang tap bahagian “Tap To View” pada gambar produk, barulah informasi-informasi seperti harga, saiz dan deskripsi dipaparkan kepada korang. Lepas tu korang boleh terus beli produk tersebut dengan butang “Shop Now”

Kami tak ada informasi bilakah fungsi ini akan dilancarkan secara rasmi, buat masa kini hanya sejumlah kecil pengguna iOS di US sahaja dapat mencuba fungsi ini, tapi apa yang kami boleh komen adalah fungsi ini memang bagus untuk kaki shopping dan juga peniaga online.


Uber Didenda USD 7.6 Juta Kerana Gagal Memberikan Data Pemandu

California Public Utilities Commission (CPUC) telah mendenda Uber sebanyak 7.6 juta USD selepas syarikat tersebut gagal memberi maklumat pemandu yang bernaung di bawah servis mereka. Tindakan tersebut diambil menurut rangka undang-undang servis kenderaan awam di mana syarikat harus membekalkan maklumat pemandu kepada pihak berkuasa.

Menurut Uber mereka berasa kecewa dengan tindakan tersebut dan bercadang untuk mengemukakan rayuan pada mahkamah, namun pada masa yang sama mereka berjanji akan membayar denda yang dikenakan ke atas mereka bagi mengelakkan lesen operasi digantung pihak berkuasa California.


Kolaborasi vivo & Precious Studio 10 Tawar Pakej Fotografi Pra-Perkahwinan Beli Satu Percuma Satu!!!

Bersempena dengan bulan romantik ini, ada tawaran yang sangat menarik apabila vivo Malaysia bersama-sama dengan Precious Studio 10 yang merupakan resort style bridal studio yang pertama di Petaling Jaya menawarkan promosi yang sangat menarik kepada pengguna vivo.

Pengguna vivo boleh mendaftar pakej fotografi pra-perkahwinan terpilih dan anda akan layak menerima pakej Potret Keluarga percuma (bernilai RM688) sementara promosi sah sehingga 29 Februari 2020.

Bagi mendapatkan maklumat lanjut, layari laman sesawang vivo Malaysia, Facebook rasmi vivo atau laman sesawang rasmi Precious.

Artikel berkaitan: